ओशो गंगा/ Osho Ganga: कहै वाजिद पुकार--(प्रवचन--06)\nउतर आए अग्निपंखी सत्संग—सर के तीर—(प्रवचन—छठवां)\nदिनांक 26 सितम्‍बर 1976;\n1—क्या आप संगीत, काव्य और सौंदर्य पर कुछ कहना चाहेंगे? अंततः सब कुछ परमात्मामय हो जाए, इसके लिए ये तीन बातें साधना हैं न?\n2—मुझे लगता है, बेशक मैं आपसे दूर हूं, फिर भी आपके इतने करीब हूं, शायद ही कोई इतने करीब हो। न मैंने आपसे संन्‍यास लिया है, न ही आपके हस्‍तकमलों का आशीर्वाद।फिर भी ऐसी प्रतीति का कारण क्‍या है?\n3—योग, ध्‍यान और अध्‍यात्‍म का वैज्ञानिक संबंध, इतनी प्‍यारी वाणी और आपका दर्शन कर मैं स्‍वयं को धन्‍यभागी स्‍वीकार करता हूं। फिर भी इतने प्‍यारे प्रभु का कुछ धार्मिक और राजनैतिक लोग विरोध क्‍यों करते है? मुझे यह विरोध अच्‍छा नहीं लगता, मैं क्‍या करूं?\nभगवान, सोहनबाई के एक पत्र में आपने लिखा था, वह याद आया——"जीवन को संगीतपूर्ण बनाओ, ताकि काव्य का जन्म हो सके। और फिर सौंदर्य ही सौंदर्य है, और सौंदर्य ही परमात्मा का स्वरूप है।'\nक्या आप संगीत, काव्य और सौंदर्य पर कुछ कहना चाहेंगे? अंततः सब कुछ परमात्मामय हो जाए, इसके लिए ये तीन बातें साधना हैं न?\nतरु! साधना एक है, शेष दो अपने—आप चले आते हैं। शेष दो परिणाम हैं। बीज तो एक ही बोना है, फिर उस बीज में बहुत पत्ते लगते हैं, बहुत शाखाएं—प्रशाखाएं, फल और फूल। बीज एक ही बोना है। एक ही साधना है——इक साधे सब सधे, सब साधे सब जाए। तीन को साधने में पड़ो, उलझ जाओगे। क्योंकि वे तीन भिन्न—भिन्न नहीं हैं, वे एक—दूसरे से संबंधित हैं, एक की ही शृंखला है।\nसंगीत साधना है। संगीत की साधना से अपने—आप काव्य का आविर्भाव होता है। काव्य है संगीत की अभिव्यक्ति। काव्य है संगीत की देह। और जैसे ही संगीत का जन्म होता है, वैसे ही सौंदर्य का बोध पैदा होता है। संगीत की संवेदनशीलता में ही जो अनुभव होता है अस्तित्व का, उस अनुभव का नाम सौंदर्य है। काव्य है देह संगीत की, सौंदर्य है आत्मा संगीत की। तुम साधो एक संगीत, फिर ये दोनों——देह और आत्मा अपने—आप प्रकट होने शुरू होते हैं।\nऔर संगीत का अर्थ समझ लेना। संगीत से मेरा अर्थ स्थूल संगीत से नहीं है। क्योंकि स्थूल संगीत को साधने वाले तो बहुत लोग हैं; न तो वहां काव्य है, न वहां सौंदर्य है, न कोई परमात्मा की प्रतीति हुई है। होंगे वे वीणा बजाने में कुशल, लेकिन अंतर की वीणा नहीं बजी है। जगा लिए होंगे उन्होंने स्वर तारों को छेड़कर, लेकिन प्राणों के तार अभी नहीं छिड़े हैं। हो गए होंगे कुशल ध्वनि को जन्माने में, लेकिन वह कुशलता बाहर की कुशलता है।\nसंगीत से मेरा प्रयोजन अंतःसंगीत से है——हृदय की वीणा पर जो बजता है; प्राणों की गुहा में जो गूंजता है; तुम्हारे अंतरतम में जो जागता है। उस संगीत को ही संतों ने अनाहत नाद कहा है। वीणा छेड़कर एक संगीत पैदा होता है, वह अनाहत नाद नहीं है, वह आहत नाद है; क्योंकि छेड़ना पड़ता है, चोट करनी पड़ती है; टंकार से पैदा होता है——इसलिए आहत। वीणा के तार पर चोट करनी पड़ती है। दो की टक्कर होती है। तुम्हारी अंगुली टकराती है वीणा के तार से। इन दो के द्वंद्व के बीच में एक संगीत होता है, उसका नाम है आहत नाद। वह पैदा होगा और मरेगा। वह समय के भीतर घटने वाली घटना है; अभी है, अभी नहीं हो जाएगा। उसका शुरू है और अंत है।\nलेकिन संतों ने समाधि में एक ऐसा नाद सुना, जिसका न कुछ प्रारंभ है और न कोई अंत है। समाधि में एक ऐसा नाद सुना, जिसको झेन फकीर कहते हैं——एक हाथ की बजाई गई ताली। एक हाथ से कोई ताली नहीं बजती। ताली बजने के लिए दो हाथ चाहिए। बाहर तो दो चाहिए ही, तभी ताली बजेगी। मगर भीतर एक अपूर्व घटना घटती है। वहां तो दो हैं ही नहीं, फिर भी नाद पैदा होता है। उसी को इस देश में हमने ओंकार कहा है। उसी का प्रतीक है ओम। यह ओम महत्वपूर्ण प्रतीक है। ओम शब्द का कुछ अर्थ नहीं है, यह सिर्फ प्रतीक है। प्रतीक है उस अंतर्ध्वनि का, जो बज ही रही है, जो तुम्हें बजानी नहीं है। तुम भीतर जाओ और सुनो। तुम थोड़ा ठहरो। तुम थोड़े शांत हो जाओ। तुम्हारे मस्तिष्क में चलता कोलाहल थोड़ा रुके। और अचानक चकित होकर पाया जाता है कि यह स्वर तो सदा से गूंज रहा था, सिर्फ मैं इतना व्यस्त था बाहर कि भीतर का न सुन पाया!\nयह स्वर बारीक है, सूक्ष्म है। यह स्वर ही तुम्हारी आत्मा है। यह संगीत ही तुम हो जो बज रहा है। यह अनाहत है। न वीणा है वहां, न वीणावादक है। न वहां ज्ञाता है, न ज्ञेय है। न वहां द्रष्टा है, न दृश्य है। वहां सब द्वैत खो जाता है। वहां एक ही बचता है। उसे एक भी कैसे कहें? जहां दो न हों, वहां एक का बहुत अर्थ नहीं होता। इसलिए ज्ञानियों ने उसे एक भी नहीं कहा, कहा अद्वैत। इतना ही कहा कि दो नहीं हैं वहां, बस। एक कहेंगे तो शायद तुम्हारे मन में सवाल उठना शुरू हो जाए कि जहां एक है वहां दो भी होगा, तीन भी होगा। एक तो संख्या का हिस्सा है। एक में कोई अर्थ नहीं होता। जहां दो न हों, वहां एक में क्या अर्थ होगा? वहां एक में कोई अर्थ न रह जाएगा। एक अर्थहीन हो जाएगा। इसलिए ज्ञानियों ने एक न कहा; कहा अद्वैत। इतना ही कहा कि वहां दो नहीं हैं; निषेध से कहा। क्योंकि विधेय से कहेंगे तो कहीं तुम भाषा की उलझन में न पड़ जाओ।\nइसको ही मैं संगीत कह रहा हूं। इस संगीत को सुनते ही तुम्हारा जीवन काव्यमय हो जाता है। फिर काव्य से अर्थ नहीं है कि तुम कविता लिखो तो काव्य। उठो—बैठो तो भी काव्य है। बुद्ध उठते हैं तो काव्य है, बैठते हैं तो काव्य है। उनके उठने—बैठने में एक प्रसाद है, एक लालित्य है, एक अपूर्व उपस्थिति है——पारलौकिक, दैविक! जो इस पृथ्वी की नहीं मालूम होती। जैसे मिट्टी में अमृत उतर आया है। बुद्ध के उठने—बैठने में छंद है।\nतुमने खयाल भी किया होगा, जब भीतर एक छंदबद्धता होती है तो तुम्हारे बाहर भी छंदबद्धता होती है। जब भीतर तनाव और चिंता होती है, तब तुम्हारे बाहर भी बेढंगापन होता है। चिंतित आदमी चलता है तो उसके चलने में लय नहीं होता, स्वर नहीं होता, विसंगति होती है। उसके चलने में एक ऊबड़—खाबड़पन होता है। उसके चलने में एक रसमयता नहीं होती। उसका चलना ऐसा ही होता है जैसे कच्चे रास्ते पर, ऊंचे—नीचे रास्ते पर। उसका चलना ऐसे ही होता है, जैसे कोई सिक्खड़ वीणा बजा रहा हो। स्वरों के बीच तारतम्य नहीं होता; स्वरों के बीच संबंध नहीं होता, संगति नहीं होती। और अगर तुम ठीक से परखो, तो तुम चलते हुए आदमी को देखकर कह सकते हो कि भीतर आदमी शांत है या अशांत है।\nसिगमंड फ्रायड के संबंध में कहा जाता है, हजारों लोगों का मनोविश्लेषण करने के बाद वह ऐसी अवस्था में आ गया कि मरीज दरवाजे से भीतर प्रवेश करता था, और वह जान लेता कि उसकी अड़चन क्या है। क्योंकि तुम्हारे भीतर की चिंता तुम्हारी देह पर लिखी होती है, तुम्हारी आंखों से झलकती होती है। तुम्हारे चेहरे पर छाप होती है उसकी। तुम्हारा शरीर बोलता है। तुम्हारा शरीर मौन नहीं है, मुखर है। जब भीतर शांति होती है तो चेहरे पर भी शांति होती है। जब भीतर शांति होती है तो आंखों में भी एक गहराई होती है। जब भीतर आनंद भरा होता है, तुम्हारे चलने में एक उत्साह होता है, एक उमंग होती है। जैसे फूल खिले! जैसे दीया जले! जैसे तुम्हारे जीवन में चारों तरफ उत्सव ही उत्सव है! जब तुम्हारे भीतर उत्सव होता है तो तुम्हें बाहर भी उत्सव दिखाई पड़ता है। जब तुम भीतर रंगरेली कर रहे होते हो तो सारा अस्तित्व रंगों से भर जाता है। अस्तित्व तो रंगों से भरा ही है, लेकिन चूंकि भीतर रंगरेली नहीं हो रही, भीतर की होली नहीं खेली जा रही, इसलिए बाहर के रंग तुम्हें दिखाई नहीं पड़ रहे हैं।\nतुम बाहर वही देख पाओगे, जो तुम भीतर हो। बुद्ध देखते हैं तो काव्य है, बैठते हैं तो काव्य है, उठते हैं तो काव्य है, सोते हैं तो काव्य है।\nआनंद बुद्ध के पास चालीस वर्षों तक रहा। उसी कमरे में सोया जिसमें बुद्ध सोते थे। एक दिन उसने बुद्ध से पूछा: आप मुझे चकित करते हैं! आप सोते भी ऐसे हैं जैसे सजग हों। आपके सोने में भी आपके चौबीस घंटे का लय—छंद टूटता नहीं। आप सोते भी हैं तो ऐसे जैसे सम्हले हों, जैसे भीतर एक सावधानी हो। नींद में भी आपको मैंने हाथ—पैर पटकते नहीं देखा।\nक्या होगा कारण? जिसके भीतर चित्त में चिंताएं नहीं रहीं, वह नींद में भी हाथ—पैर क्यों पटकेगा? नींद में भी तुम हाथ—पैर इसलिए पटकते हो कि दिन—भर हाथ—पैर पटक रहे हो। आपाधापी! वही नींद में भी गूंजती चली जाती है। तुम्हारी नींद भी तुम्हारी नींद है न! तुम अगर बेचैन हो, तुम्हारी नींद भी बेचैन होगी। तुम अगर उद्विग्न हो, तुम्हारी नींद भी उद्विग्न होगी। तुम परेशान हो, तुम्हारी नींद में भी परेशानी की छाया होगी। तुम सपने भी दुखद देखोगे——कोई पटक रहा है पहाड़ से! छाती पर पत्थर रखा है! और हो सकता है तुम्हारा हाथ ही रखा हो अपनी छाती पर, मगर तुम्हें लगेगा पत्थर रखा है। क्योंकि पत्थर तुम्हारी छाती पर रखा है, तुमने ही रख लिया है। कि भूत—प्रेत तुम्हारी छाती पर कूद रहे हैं!\nये दुख—स्वप्न जो तुम देखते हो, ये दुख—स्वप्न आकस्मिक नहीं हैं। यह तुम्हारे दिन—भर की कमाई है। यह तुम्हारी पूंजी है। यही तुम्हारी जिंदगी है। ऐसे तुम जीते हो। उसकी ही छाया गूंजती रह जाती है। दिन—भर जो किया है, उसकी अनुगूंज रात—भर सुनी जाती है।\nआनंद पूछने लगा बुद्ध से: क्या है राज इसका?\nबुद्ध ने कहा: जब से चित्त शांत हुआ, सपने आते नहीं।\nसमाधिस्थ व्यक्ति को सपने नहीं आते। सपने विचार से ग्रस्त मन को आते हैं। और तुम भी जानते हो, क्योंकि जब तुम्हारा मन बहुत विचार—ग्रस्त होता है तो तुम्हारी नींद बहुत सपनों से भर जाती है। अगर अत्यधिक विचार—ग्रस्त हो जाए, तो तो नींद समाप्त ही हो जाती है, तुम सो ही नहीं पाते। तुम तो करवटें ही लेते रहते हो।\nजब तुम्हारी जिंदगी में रस बहता है, समझो तुम्हारे जीवन में किसी से प्रेम हो गया, तो तुम्हारे सपने तत्क्षण रूप बदल लेते हैं। उनमें एक माधुर्य आ जाता है, एक मिठास आ जाती है। कोई बांसुरी बजने लगती है। यह तो तुम्हारा भी अनुभव है। जब जीवन में सब ठीक चल रहा होता है, तुम्हारा सपना भी ठीक चलता होता है। जब जीवन में सब अस्त—व्यस्त होता है, तुम्हारी रात भी अस्त—व्यस्त हो जाती है। इससे तुम थोड़ा अनुमान लगा सकते हो बुद्धों की निद्रा का। उस निद्रा में तुम्हारा उपद्रव नहीं है। उस निद्रा में एक गहराई है, समाधि की ही गहराई है। उस सुषुप्ति में और समाधि में जरा भी भेद नहीं है।\nतो बुद्ध की तो निद्रा भी जाग्रत है। तुम्हारा जागरण भी नींद से भरा है। तुम नाम—मात्र को जागे हो, बुद्ध नाम—मात्र को सोए हैं। इसको मैं कहता हूं संगीतबद्धता। और जब भीतर संगीतबद्धता शुरू हो जाती है तो तुम्हारे व्यक्तित्व में काव्य छा जाता है। यह भी हो सकता है, तुम गीत गाओ; बहुत संतों ने गाए हैं। अकारण नहीं है यह बात। मीरा नाची! पद घुंघरू बांध मीरा नाची रे। चैतन्य मस्त होकर, मृदंग बजाकर नाचने लगे। आकस्मिक नहीं है यह बात। लेकिन जो नहीं भी नाचे, महावीर नहीं नाचे, लेकिन फिर भी अगर तुम महावीर के पास बैठोगे तो उनके आसपास की हवा का कण—कण नाचता हुआ पाओगे। बुद्ध नहीं नाचे, लेकिन नृत्य तो वहां है। वहां नहीं तो फिर कहां? वहां नहीं तो फिर कहीं भी नहीं।\nइसको मैंने काव्य कहा——अभिव्यक्ति। फिर कैसे होगी अभिव्यक्ति, अलग—अलग ढंग से होगी——कोई गीत लिखेगा, कोई इकतारा ले लेगा, कोई मूर्ति गढ़ेगा, कोई चित्र बनाएगा। कोई जुलाहा होगा कबीर जैसा तो कपड़े ही बुनेगा; लेकिन यह अब कपड़ा नहीं बुन रहा है, काव्य बुन रहा है। इसके कपड़े के बुनने में भी अब काव्य है।\nइसलिए तो वे कहते हैं: झीनी—झीनी बीनी रे चदरिया! रामरस भीनी! जब कबीर चादर बुनते थे तो ऐसे मस्त हो जाते थे, जैसे मीरा मस्त होती है नाचते क्षण में! जरा—भी भेद नहीं, वही मस्ती! क्योंकि राम खरीदने आएंगे इस चादर को। यह चादर राम के लिए ही बुनी जा रही है। क्योंकि कबीर के लिए अब राम के अतिरिक्त और कोई है ही नहीं——अब राम ही राम हैं। कबीर जब बेचते थे काशी में जाकर अपनी चादरों को, तो जो भी ग्राहक आता उसी से कहते कि राम, ले जाओ, तुम्हारे लिए ही बुनी है। "राम' ही शब्द का उपयोग करते। और बहुत जतन से बुनी है। और ऐसी बुनी है कि जिंदगी—भर साथ देगी।\nगोरा कुम्हार मटकियां बनाता था सो बनाता ही रहा, पर भेद हो गया, जमीन—आसमान का भेद हो गया! अब भी मिट्टी कूटता है, अब भी चाक पर घड़े बनाता है, मगर अब इसमें एक छंद है। इसके हाथ में एक जादू है। ये घड़े जादुई हो गए! इन घड़ों में आकाश उतर आया! ये घड़े साधारण न रहे। जैसे पारस ने छू लिया लोहे को और सोना हो जाए, ऐसा गोरा कुम्हार ने छू दी जो मिट्टी, वही सोना हो गई!\nमैं जब कहता हूं काव्य है, तो मेरा अर्थ ऐसा नहीं कि तुम कविता ही रचना। लेकिन तुम्हारी जिंदगी काव्य हो जाएगी, तुम्हारा आचरण काव्य हो जाएगा। और जिस चीज से भी काव्य में बाधा पड़ेगी, वही तुम्हारे आचरण से गिर जाएगी। जैसे क्रोध गिर जाएगा, क्योंकि क्रोध का काव्य नहीं बन सकता! करुणा घनी हो जाएगी, क्योंकि करुणा का ही काव्य बन सकता है। जैसे कामवासना धीरे—धीरे तिरोहित हो जाएगी, क्योंकि कामवासना कितना ही चेष्टा करो, काव्य नहीं बन सकती। काम की जगह प्रेम का जन्म होगा; प्रेम का काव्य बन सकता है। और फिर प्रेम में भक्ति की ऊंचाइयां उठेंगी! भक्ति महाकाव्य है!\nऐसा समझो, कामवासना गद्य, प्रेम पद्य। कामवासना का गणित है; क्योंकि कामवासना शोषण है, पारस्परिक शोषण एक—दूसरे का। अपने निमित्त दूसरे का उपयोग कर लेना, दूसरे को साधन बना लेना, दूसरे का एक यंत्र की भांति उपयोग कर लेना। इसलिए कामवासना तो बिकती है बाजार में। वेश्या से खरीद ले सकते हो। और अब जो देश बहुत विकसित हो गए हैं, वहां वेश्याएं ही नहीं होतीं, वेश्य भी होते हैं। वहां पुरुष वेश्याएं भी होती हैं। क्योंकि स्त्री भी पीछे क्यों रहे! जब पुरुषों ने वेश्याएं खोज लीं, तो स्त्रियां क्यों पीछे रहें! उन्होंने भी वेश्य खोज लिए।\nकामवासना खरीदी जा सकती है, बेची जा सकती है; लेकिन प्रेम नहीं खरीदा जा सकता, बेचा जा सकता। कामवासना गणित का अंग है। दुकान हो सकती है उसकी, लेकिन प्रेम की कोई दुकान नहीं हो सकती। प्रेम का तो सिर्फ मंदिर ही होता है। और भक्ति तो पूर्ण रूप से आकाश की बात है! उसका तो मंदिर भी नहीं होता। उसमें तो मिट्टी की छाप ही नहीं रह जाती।\nभक्ति तो ऐसे है जैसे फूलों की सुवास! कामवासना ऐसे है जैसे बीज। प्रेम ऐसे है जैसे फूल। भक्ति ऐसे है जैसे सुवास; न दिखाई पड़ती, न पकड़ में आ सकती, उड़ चली! पंख लग गए!\nकाव्य पैदा होता है तुम्हारे भीतर संगीत के अनुभव से। तुम्हारा समस्त आचरण काव्यपूर्ण हो जाता है। काव्यपूर्ण आचरण को मैं नैतिक आचरण कहता हूं——यह मेरी परिभाषा। तुम मुझसे पूछो कि नीति क्या है, तो मैं कहूंगा काव्यपूर्ण आचरण। ऐसा आचरण, जिसमें कविता हो। मेरी नीति की परिभाषा सौंदर्य—शास्त्र परक है। सौंदर्य कसौटी है। नीति मैं उसको नहीं कहता जो तुमने जबर्दस्ती थोप ली है। नीति मैं उसको कहता हूं, जो तुम्हारे भीतर के संगीत को सुनने से तुम्हारे जीवन में अवतरित होनी शुरू हुई है। आई है, लाई नहीं गई है। आरोपित नहीं है; स्वतःस्फूर्त है, स्फुरणा हुई है।\nबाहर काव्य प्रकट होता है और भीतर एक बोध पैदा होना शुरू होता है——जिस बोध को मैं कहता हूं सौंदर्य। सौंदर्य का बोध ही परमात्मा का बोध है। जिस दिन तुम्हें सारा जगत सौंदर्य से भरा हुआ दिखाई पड़ने लगता है, जिस क्षण तुम्हें सब सुंदर हो जाता है, उस क्षण तुम जानना कि परमात्मा से पहचान हुई। परमात्मा का न कोई रूप है, न कोई रंग है, न आकार, न नाम। परमात्मा सौंदर्य की सघन प्रतीति है।\nइसलिए तरु, सोहन के पत्र में मैंने जो लिखा——"जीवन को संगीतपूर्ण बनाओ, ताकि काव्य का जन्म हो सके।' काव्य को तुम ला नहीं सकते——उसका जन्म होता है, अपने से होता है। बस तुम इतना ही करो कि जीवन संगीतपूर्ण हो। और फिर सौंदर्य ही सौंदर्य है! उसको भी तुम थोप नहीं सकते, आरोपित नहीं कर सकते। और सौंदर्य ही परमात्मा का स्वरूप है। तीन नहीं साधने, तुम एक साधो। बस एक साधो! एक ओंकार सतनाम! बस उस एक स्वर को, एक नाद को सुनो। छोड़ो सब विचार।\nजैसा कल कहा न वाजिद ने: कहै वाजिद पुकार, सीख एक सुन्न रे।\nएक शून्य को सीख लो। शून्य अर्थात चित्त निर्विचार हो जाए। भीड़—भाड़ चित्त की शांत हो जाए, कोलाहल बंद हो जाए। बस कोलाहल बंद होते ही, अचानक जो भीतर बज ही रहा है सदा से, जो तुम्हारे जीवन का जीवन और प्राणों का प्राण है, वह संगीत सुनाई पड़ने लगता है। उस संगीत की फिर दो अभिव्यक्तियां हैं: उसकी आत्मा है सौंदर्य का बोध और उसकी देह है काव्य की अभिव्यक्ति। तब तुम्हारा जीवन एक छंद है। एक सध जाए, दो अपने—से उसके पीछे चले आते हैं।\nमुझे लगता है, बेशक मैं आपसे बहुत दूर हूं, फिर भी आपके इतने करीब हूं, शायद ही कोई इतने करीब हो। न मैंने आपसे संन्यास लिया है, न ही आपके हस्तकमलों का आशीर्वाद। फिर भी ऐसी प्रतीति का कारण क्या है?\nसलाहुद्दीन! संन्यास की तैयारी हो रही है। थोड़े डरे हो। मन को अपने समझा मत लेना इतने से। यह तो शुरुआत है। यह तो बूंदाबांदी है, अब जल्दी ही बाढ़ आने को है। यह तो वसंत का पहला फूल खिला, यह तो वसंत के आगमन की खबर भर है, अभी तो करोड़ों—करोड़ों फूल खिलने को हैं। इतने से रुक मत जाना सलाहुद्दीन! तुम्हारे प्रश्न से मुझे ऐसा लगता है कि तुम सोचते हो——बस हो गया। होना शुरू हुआ है, और यह केवल शुरुआत ही है——क, ख, ग। इस सूत्र को पकड़ो। लंबी यात्रा करनी है अभी। जो हुआ है, शुभ है, सुंदर है।\nमेरे पास होने के लिए भौतिक रूप से मेरे पास होना जरूरी नहीं है, क्योंकि पास होना प्रेम का एक नाता है, देह का नहीं। पास होने से इतना ही अर्थ है कि तुम्हारा हृदय अब मेरे हृदय के साथ धड़क रहा है। तुम हजार कोस की दूरी पर रहो, अगर तुम्हारा हृदय मेरे साथ रसलीन है, तो तुम पास हो। और शरीर भी तुम्हारा मेरे पास बैठा रहे, छूते हुए हम एक—दूसरे को बैठे रहें, हाथ में हाथ लेकर बैठे रहें, और फिर भी अगर दिल साथ—साथ न धड़कें, रोएं साथ—साथ न फड़कें, तो हजारों कोसों की दूरी है। पास और दूरी की बात देह की बात नहीं है। काश, देहें ही लोगों को पास लाती होतीं तो पति—पत्नी हैं, सब पास होते। मगर पति—पत्नियों से ज्यादा दूर आदमी न पाओगे।\nतुम्हारे नाम ने मुझे मुल्ला नसरुद्दीन का नाम याद दिला दिया सलाहुद्दीन! नसरुद्दीन एक नाटक देखने गया था। नाटक में जो हीरो था, बड़ा अदभुत और बड़ा प्रेमपूर्ण अभिनय कर रहा था। नसरुद्दीन ने अपनी पत्नी से कहा कि अदभुत अभिनय! बहुत देखे अभिनेता, मगर जैसा प्रेम का अभिनय यह व्यक्ति कर रहा है——जितना वास्तविक प्रेम का अभिनय——ऐसा मैंने कभी नहीं देखा।\nनसरुद्दीन की पत्नी बोली: और तुम्हें पता है कि जिसके प्रति वह प्रेम प्रकट कर रहा है, वह वास्तविक जीवन में उसकी पत्नी है।\nनसरुद्दीन ने कहा: तब तो हद्द का अभिनेता है, तब तो इसका कोई मुकाबला ही नहीं! अपनी पत्नी के प्रति और ऐसा प्रेम प्रकट कर रहा है! यह असंभव घटना है।\nपति—पत्नी दूर हो जाते हैं, पास रहते—रहते। पास रहने से ही कोई पास नहीं होता। दूर होने से ही कोई दूर नहीं होता। पास होना और दूर होना आंतरिक घटनाएं हैं। तुम मेरे पास अनुभव कर रहे हो, यह शुभ है। लेकिन अभी और पास आना है; उतने ही पास आना है जितना परवाना शमा के पास आता है। जरा भी दूरी नहीं बचनी चाहिए। उसी पास आने का ढंग है संन्यास।\nअब तुम यह मत सोच लेना कि बिना ही संन्यास के जब पास आना हो गया तो हम दूसरों से भिन्न हैं, विशिष्ट हैं। दूसरे संन्यास लेकर पास जाते हैं, हम तो वैसे ही चले गए। ऐसी चालबाजियां मत कर लेना। मन बहुत होशियार है। मन बहुत चालाक है। मन जो करना चाहता है, जो करवाना चाहता है, उसके लिए तर्क खोज लेता है। मन कहेगा कि देखो सलाहुद्दीन, न संन्यास लिया, न आशीर्वाद लिया, फिर भी इतने पास आ गए। अब क्या जरूरत है संन्यास की?\nऔर मैं जानता हूं, मुसलमान हो तुम, अड़चन आएगी संन्यास लोगे तो; ज्यादा अड़चन आएगी, जितनी किसी और को आ सकती है। मुश्किल में पड़ोगे। मेरे मुसलमान संन्यासी हैं, बड़ी मुश्किल में पड़े हैं! लेकिन हर मुश्किल एक चुनौती बन जाती है। जितनी मुश्किल उतनी ही विकास की संभावना का द्वार खुल जाता है। तुम संन्यासी हो जाओगे, होना पड़ेगा ही, अब लौटने का मैं नहीं देखता कि कोई उपाय है, या बचने की कोई जगह है। तो अड़चनें आएंगी। और तुम्हारा मन सारी अड़चनों के जाल खड़े करेगा, कि इतनी मुसीबतें होंगी! और पास तो तुम बिना ही इसके आ रहे हो।\nबहुत लोग हैं जो कहते हैं, हम तो भीतर से पास हैं। बाहर से संन्यास लेने की क्या जरूरत, हम तो भीतर से संन्यासी हैं। और मैं जानता हूं, वे सब चालबाजी की बातें कर रहे हैं। चालबाजी की इसलिए बातें कर रहे हैं, क्योंकि भीतर के संन्यास की तो वे सोचते हैं कोई कसौटी है नहीं। भीतर के संन्यास को तो जांच—परख का कोई उपाय है नहीं।\nजो भीतर से संन्यासी है, वह बाहर से भी क्यों डरेगा? जैसे भीतर, वैसे ही बाहर; एकरस हो जाना चाहिए। हां, अकेले बाहर से संन्यासी होने का कोई अर्थ नहीं है। जो बाहर से संन्यासी है, उससे मैं कहता हूं——भीतर से संन्यासी हो जाओ। क्योंकि अकेले बाहर से संन्यासी रहे, तो व्यर्थ है। आवरण बदला तो क्या बदला, अंतस बदलना चाहिए। लेकिन जो कहता है मैं भीतर से संन्यासी हूं, उससे मैं कहता हूं: बाहर से भी हो जाओ। क्योंकि बाहर और भीतर एक हो जाने चाहिए।\nजीसस का बहुत प्रसिद्ध वचन है कि जब बाहर भीतर हो जाएगा, और जब भीतर बाहर हो जाएगा, और जब बाहर—भीतर दोनों एक हो जाएंगे, तभी जानना कि तुम परमात्मा के निकट आने शुरू हुए।\nलेकिन मन चालाक है। और मन जहां तक बचे जोखम नहीं लेना चाहता। मन जहां तक बन सके वहां तक सुरक्षा के उपाय करता है।\nमुल्ला नसरुद्दीन बहुत कंजूस है। एक दिन अपनी पत्नी के साथ चौपाटी पर घूमने गया। काफी देर घूमने के बाद अंत में नसरुद्दीन ने अपनी पत्नी से कहा: क्या खयाल है, एक भेल और खाई जाए?\nएक और का क्या मतलब, मैंने तो अभी कोई भेल खाई नहीं!\nनसरुद्दीन के हृदय को बड़ी ठेस लगी। वह बोला: भूल गईं, शादी के एक साल बाद जब हम यहां घूमने के लिए आए थे, तब हमने एक भेल खाई थी।\nउस बात को हुए तो तीस साल हो गए। लेकिन कृपण आदमी का मन एक ढंग से काम करता है, अपनी सुरक्षा में लगा रहता है।\nमुल्ला नसरुद्दीन के घर एक मेहमान आए। मुल्ला उन्हें भोजन कराने बैठा। मेहमान भोजन पूरा करने के करीब हैं, उठना—उठना चाहते हैं कि नसरुद्दीन ने अपनी पत्नी को आवाज दी, कहा: अरे भाई, डाक्टर साहब के लिए एक गरम—गरम पूड़ी और लाओ। मेहमान ने हाथ हिलाते हुए कहा कि नहीं—नहीं नसरुद्दीन, मैंने पहले ही चार खा ली हैं, अब बस करें। मुल्ला ने कहा: अरे भाई, गिन कौन रहा है, खा तो तुम सात चुके हो। एक और ले लो, एक में और क्या बिगड़ जाएगा।\nगिन कौन रहा है, और बैठा—बैठा गिन रहा है। मन की गिनतियां हैं।\nतो सलाहुद्दीन, यह तो अच्छा हुआ कि तुम मेरे बिना पास आए पास हो! जब बिना पास आए इतने पास हो तो खयाल रखना, पास आकर और कितने पास न आ जाओगे! मन की कंजूसी में मत पड़ना। मन की गिनती में मत उलझना। मन की सबसे बड़ी कंजूसी यही है कि वह तुम्हें प्रेम से वंचित रखता है।\nयह जानकर तुम्हें हैरानी होगी कि कृपणता प्रेम के अभाव से पैदा होती है। इसलिए कंजूस प्रेम नहीं कर सकता और प्रेमी कंजूस नहीं हो सकता। आदमी कंजूस इसलिए हो जाता है कि प्रेम की जोखम नहीं उठा पाया। व्यक्तियों से प्रेम नहीं कर पाया तो वस्तुओं से प्रेम करने लगता है। वस्तुओं से प्रेम करने में एक सुविधा है, खतरा नहीं है। व्यक्तियों से प्रेम करने में बड़ा खतरा है। किसी स्त्री के प्रेम में पड़ोगे, खतरे में पड़े। किसी पुरुष के प्रेम में पड़ोगे, खतरे में पड़े। किसी मित्र से मैत्री बांधोगे, खतरा शुरू हुआ! क्योंकि कल मित्र बीमार होगा, तो सहायता भी करनी होगी। कल मित्र मुसीबत में पड़ेगा, तो उसकी चिंता भी लेनी होगी। वस्तुओं से प्रेम करने में खतरा नहीं है। इसलिए कृपण आदमी वस्तुओं से प्रेम करता है।\nऔर सबसे बड़ा खतरा तो मेरे जैसे आदमी के प्रेम में पड़ना है; क्योंकि मेरे साथ प्रेम में पड़ने का अर्थ है कि तुमने अपने ही हाथ अपनी मृत्यु का आयोजन किया। यह तो आत्मघात है! संन्यास यानी आत्मघात! इसका अर्थ है कि अब मैं अपने "मैं' को छोड़ता हूं। यह तो बड़ी से बड़ी जोखम है। बदनामी होगी, समाज में अड़चनें आएंगी। महंगा यह सौदा है।\nलेकिन ध्यान रखना कुछ चीजें हैं जो सस्ते में नहीं मिलतीं। और सस्ते में मिल जाएं, तो किसी काम की नहीं होतीं।\nमुल्ला नसरुद्दीन कंजूस थे,\nयानी कि एकदम मक्खीचूस थे,\nएक दिन बाजार में आकर,\nफलों के दुकानदार के पास जाकर,\n"यह लो पांच पैसे का सिक्का लो,\nऔर जल्दी से एक बढ़िया—सा केला दो!'\nपांच पैसे का सिक्का उठाया,\nभरोसा न आया,\nऔर मुल्ला को देखकर मुस्कुराया,\n"लीजिए हुजूर! यह केला लीजिए,\nलेकिन मेहरबानी करके यह बता दीजिए\nकि क्या हुजूर के यहां\nकिसी पार्टी की तैयारी हो रही है,\nजो इतनी जोरदार खरीददारी हो रही है?'\nएक केला! पांच नगद पैसे!\nजो इतनी जोरदार खरीददारी हो रही है?\nमुल्ला को किसी ने कभी पांच पैसे का केला भी खरीदते नहीं देखा था।\nअहंकार सिर्फ जोड़ना जानता है——सिर्फ जोड़ना जानता है। अहंकार महाकृपण है। संन्यास निरअहंकार होने की प्रक्रिया है। संन्यास है, वह जो जोड़ने की पुरानी आदत है, उससे छुटकारा। संन्यास तो सिर्फ एक प्रतीक है। इसके भीतर बड़ी लंबी प्रक्रिया है। यह जीवन को रूपांतरण करने की कीमिया है। और सस्ते में जीवन का रूपांतरण नहीं होता।\nपत्नी—पीड़ित पति ने "तलाक' का खर्च पूछा,\nतो वकील ने बताया, "एक हजार।'\nपति ने कहा, "वाह सरकार,\nशादी में तो पंडित जी ने खर्च कराए थे\n"ठीक कह रहे हो,\nसस्ते काम का परिणाम ही तो——\nसह रहे हो।'\nसलाहुद्दीन, दूर—दूर से पास होना सस्ता काम है। अब पास से पास हो जाओ। दूर से हो सके, यह शुभ, यह सौभाग्य। लेकिन इतने पर रुक मत जाना, कंजूसी मत ले आना। मेरी तरफ आना शुरू हुए हो तो आते चले जाना, जब तक कि मिट ही न जाओ। मुझे मौका दो कि तुम्हें मिटा सकूं, मुझे मौका दो कि तुम्हें समाप्त कर सकूं; कि तुम्हारी रूपरेखा न रह जाए, कि तुम्हारा चिह्न भी न छूटे। क्योंकि जहां तुम पूरे मिट जाओगे, वहीं परमात्मा पूरा तुममें प्रकट होता है।\nकहै वाजिद पुकार, सीख एक सुन्न रे।\nएक शून्य मात्र सीख लो। उस शून्य को चाहो मृत्यु कहो, चाहे उस शून्य को संन्यास कहो——ये सिर्फ नाम हैं। ये जो गैरिक वस्त्र मैंने संन्यासियों को दे दिए हैं, ये तो केवल अग्नि के प्रतीक हैं। ये तो इस बात की सूचना हैं कि अब मैं जलाने को तैयार हूं, अपने को जलाने को तैयार हूं, कि मैं चढ़ा अपने हाथ अपनी चिता पर!\nसंन्यास एक घोषणा है कि अब मैं अपने अतीत से अपने को विच्छिन्न करता हूं; कि जिस ढंग से अब तक जीया था, उस शैली को बदलता हूं। अब ऐसे जीऊंगा जैसे परमात्मा है, अब तक ऐसे जीया जैसे परमात्मा नहीं है। अब ऐसे जीऊंगा जैसे मैं आत्मा हूं, अब तक ऐसे जीया जैसे मैं शरीर हूं। अब ऐसे जीऊंगा जैसे मैं शून्य हूं, अब तक ऐसे जीया जैसे मैं अहंकार हूं। अब तक सिर्फ जीवन का हिसाब—किताब किया, अब मृत्यु के पार जो है और जन्म के पहले जो है, उसे भी सोचना, उसे भी विचारना, उसे भी ध्याना है। अब मैं शाश्वत में जीऊंगा——समय में नहीं, क्षणभंगुर में नहीं। जन्म और मृत्यु में नहीं, अमृत की तलाश में जीऊंगा।\nसंन्यास तो सिर्फ एक बाह्य घोषणा है। लेकिन बाहरी घोषणा से भीतर की यात्रा शुरू होती है। और बाहर की घोषणा से ही शुरू हो सकती है, क्योंकि तुम अभी बाहर हो। इसलिए बाहर से ही काम शुरू करना पड़ेगा।\nसिहर—सिहर उठता है\nकांप रही यादें,\nकि तुम्हें सब कुछ\nगंध के झकोरे,\nकोरे के कोरे,\nआशा का थरथरा उठा दीया,\nतुम्हारे भीतर आशा का एक दीया थरथरा उठा है सलाहुद्दीन! बड़े झंझावात हैं, बचाना इसे। बड़े अंधड़, बड़े तूफान हैं इसे बुझा देने को, बचाना इसे।\nअभी यह छोटी—सी ज्योति है, यह विराट हो सकती है। पड़ी होगी सुप्त जन्मों—जन्मों से। शायद पहले भी सदगुरुओं से सत्संग किया होगा——रह गई होंगी छापें अंतस्तल में, अचेतन में पड़े रह गए होंगे बीज। उठे होओगे किसी बुद्ध के पास, किसी मुहम्मद के पास, किसी नानक के पास। बैठे होओगे किसी कबीर के पास। देखा होगा मीरा को नाचते, कि चैतन्य को, कि रूमी को; कि सुना होगा अनलहक का नाद मंसूर से। कहीं न कहीं बीज पड़ा रहा होगा; मेरी बातें सुनकर उस बीज में अंकुरण शुरू हो गया है।\nअब इसे बुझ मत जाने देना। अंकुर छोटे होते हैं तो कोमल होते हैं, जल्दी मर सकते हैं। बाड़ लगा लो अंकुर के चारों तरफ, बागुड़ लगा लो——वही बागुड़ संन्यास है।\nअभी बहुत होने को है। अभी बूंद गले के नीचे उतरी, अभी गागर दूंगा, अभी सागर दूंगा! आगे बढ़ो और हिम्मत करो!\nछोड़ो संकोच, छोड़ो मन के तर्कजाल। अड़चनें आएंगी। अड़चनें आती ही हैं। बिना अड़चनों के कोई विकास नहीं, न कोई प्रौढ़ता है। संकट आते हैं; अगर उनका सम्यक उपयोग कर लो तो शुभ बन जाते हैं। हर संकट आशीर्वाद बन सकता है।\nऔर मुझे तुम्हारी चिंता है, और तुम्हारी तकलीफों का मुझे खयाल है। मुसलमान होकर संन्यस्त होने में अड़चनें बहुत हैं। हिंदू संन्यासी हो जाता है, तो लोग सोचते हैं ठीक है! कोई खास अड़चन नहीं आ जाती। लेकिन मुसलमान...। पाकिस्तान से कुछ लोग चोरी छिपे यहां आते हैं, संन्यास लेना चाहते हैं। लेकिन कहते हैं: माला हम छिपा कर रखेंगे, क्योंकि पाकिस्तान में अगर किसी को पता चल गया कि हम माला रखे हुए हैं, कोई चित्र माला में है, तो जिंदा रहना मुश्किल हो जाएगा।\nतो मैं उनसे कहता हूं——मर ही जाना! ऐसे तो मरना ही पड़ेगा न; मृत्यु सार्थक हो जाएगी। संन्यास के लिए मरे तो सत्य के लिए मरे। मर ही जाना! जीकर भी क्या करोगे? और दस—बीस साल किसी तरह जी लोगे, जीकर भी क्या करोगे! जीने से भी क्या होने वाला है?\nएक सूत्र याद रखो——जिस व्यक्ति के जीवन में ऐसी कोई चीज है जिसके लिए वह मर सकता है, उसी व्यक्ति के पास जीवन है। जिसके पास जीवन से बड़ी कोई चीज है, उसी के पास जीवन है। जिसके पास ऐसी कोई संपदा है जिसके लिए वह मरने को भी राजी हो जाए, झिझके न, उसी ने जीवन को जाना है। उनके ऊपर ही परमात्मा की अनुकंपा होती है, उन पर ही उसका प्रसाद बरसता है।\nयोग, ध्यान और अध्यात्म का वैज्ञानिक संबंध, इतनी प्यारी वाणी और आपका दर्शन कर मैं स्वयं को धन्यभागी स्वीकार करता हूं।\nफिर भी इतने प्यारे प्रभु का कुछ धार्मिक और राजनैतिक लोग विरोध क्यों करते हैं? मुझे यह विरोध अच्छा नहीं लगता; मैं क्या करूं?\nधर्मेश्वर! यह विरोध बिलकुल स्वाभाविक है। तुम्हें अच्छा नहीं लगता, यह भी स्वाभाविक है। लेकिन जो विरोध कर रहे हैं, वे भी मजबूर हैं। उनकी मजबूरी भी समझो। उन पर थोड़ी दया खाओ। उनके अंतस्तल में झांको। उनके भीतर सबल कारण हैं विरोध के। उनके न्यस्त स्वार्थों पर चोट पड़ रही है। वे कैसे एकदम मेरा विरोध करना बंद कर दें! यह विरोध तो बढ़ेगा, यह घटने वाला नहीं है। यह तो घटेगा उसी दिन जब मैं चला जाऊंगा, उसके पहले तक तो नहीं घटने वाला है। हां, मेरे चले जाने पर यह विरोध बिलकुल समाप्त हो जाएगा। जो विरोध करते हैं, वे भी सहयोगी हो जाएंगे। ऐसा ही सदा हुआ है। लेकिन जब तक मैं हूं, तब तक यह विरोध बढ़ेगा। और जितना मैं बढूंगा——यानी मेरे संन्यासी बढ़ेंगे, मेरे लोग बढ़ेंगे——उतना यह विरोध बढ़ेगा। क्योंकि उतनी चोट पड़ने लगेगी न्यस्त स्वार्थों पर।\nअब मंदिर का पुजारी कैसे न विरोध करे! थोड़ी दया करो उस पर। मस्जिद का मुल्ला कैसे विरोध न करे! गुरुद्वारे का ग्रंथी कैसे विरोध न करे! चर्च का पादरी कैसे विरोध न करे! मैं उसके ही व्यक्तियों को तो छीने ले रहा हूं। वह जो कल चर्च जाता था, यहां आने लगा। वह जो कल गुरुद्वारा जाता था, यहां आने लगा। वह जो कल मंदिर में पूजा करता था, उसने मंदिर की तरफ पीठ कर ली है। वह कैसे विरोध न करे, उसकी जड़ें हिल रही हैं!\nफिर जो मैं कह रहा हूं, वह मौलिक रूप से भिन्न है उसकी धारणाओं से। उसकी धारणाओं से उतना ही भिन्न है, जितना कि जीसस के वचन उससे भिन्न थे और बुद्ध के। यह जानकर तुम्हें हैरानी होगी कि जीसस का विरोध यहूदी पुरोहितों ने किया था। ऐसा मत सोचना कि यहूदियों ने किया था। यह भ्रांति फैल गई है सारे जगत में कि जीसस का विरोध यहूदियों ने किया था। नहीं, यहूदी पुरोहितों ने किया था। और उसमें भी तुम खयाल रखना, यहूदी पर जोर मत देना, पुरोहित पर जोर देना। अगर आज जीसस आएं तो ईसाई पुरोहित उतना ही विरोध करेगा, क्योंकि अब उसके न्यस्त स्वार्थों पर चोट पड़ेगी।\nपुरोहित के न्यस्त स्वार्थ क्या हैं?\nउसका न्यस्त स्वार्थ यह है कि परमात्मा और मनुष्य के बीच सीधा संबंध नहीं होना चाहिए। क्योंकि सीधा संबंध हो जाए तो दलाल की कोई जरूरत नहीं रह जाती। पुरोहित दलाल है, वह बीच में खड़ा है। वह कहता है: तुम्हें जो कुछ कहना है मुझसे कहो, मैं परमात्मा से कहूंगा। तुम सीधे मत कहो। अगर तुम सीधे ही कह देते हो, तो उसका सारा होने का अर्थ ही खो गया। मैं यज्ञ करवाऊंगा, मैं परमात्मा की आहुति चढ़ाऊंगा, मैं वेद के पाठ पढूंगा, मैं उसे पुकारूंगा; तुम पुकारने का जो खर्च हो वह मुझे दे देना। प्रार्थना मैं करूंगा, प्रार्थना के दाम तुम चुका देना। परमात्मा से मैं बोलूंगा, तुम मुझसे बोलो। तुम्हें क्या करना है, तुम्हें क्या चाहिए, मुझे कह दो। तुम सीधे प्रत्यक्ष परमात्मा से प्रार्थना मत करना। पुरोहित का मतलब है——बिचवइया।\nमैं तुमसे कह रहा हूं, कोई जरूरत नहीं है बिचवइए की। तुम सीधे ही पुकारो। प्रार्थनाएं नौकरों से नहीं करवाई जातीं। यह तो ऐसे ही हुआ कि तुम एक नौकर रख लो और कहो कि जाओ मेरी पत्नी को मेरी तरफ से प्रेम निवेदन कर दो!\nमुल्ला नसरुद्दीन एक स्त्री के प्रेम में था। उसने बहुत पत्र लिखे, कम से कम दिन में तीन लिखता था——सुबह, दोपहर, सांझ। महीने, दो महीने के ही प्रेम ने उसका घर पत्रों से भर दिया। फिर जैसे प्रेम आते हैं जाते हैं, ऐसे यह प्रेम भी आया और गया। तो मुल्ला गया उस स्त्री के पास और कहा कि मेरे पत्र कम से कम वापिस लौटा दो। उस स्त्री ने कहा: इन पत्रों का तुम क्या करोगे? मुल्ला ने कहा: अब तुमसे क्या छिपाना, अब तो बात भी खत्म हो गई। एक पंडित जी से लिखवाता था। मुफ्त नहीं लिखवाए हैं, एक—एक पत्र के पैसे चुकाने पड़े हैं। और अभी मेरी जिंदगी तो खत्म नहीं हो गई; यह प्रेम खत्म हो गया, कल किसी और से होगा, इन्हीं पत्रों का काम वहां उपयोग कर लूंगा। ये पत्र मुझे जिंदगी—भर काम दे सकते हैं। पत्र मेरे वापिस लौटा दो।\nपत्र, प्रेम—पत्र, भी लोग उधार लिखवा रहे हैं! प्रेम—पत्र भी तुम खुद न लिखोगे! प्रार्थना भी तुम खुद न करोगे! और मैं तुमसे कहता हूं कि अगर तुम्हारी प्रार्थना तुतलाहट भी हो तो भी तुम्हारी ही होनी चाहिए, तो ही परमात्मा तक पहुंचेगी। और किसी ने चाहे उसे ठीक वेद के शब्दों में बांधकर गाया हो, तो भी नहीं पहुंचेगी, क्योंकि उधार हो गई। संस्कृत का सवाल नहीं है, हार्दिक का सवाल है। अरबी का सवाल नहीं है, आत्मा का सवाल है। तुम अपने प्राणों से पुकारो; तुम रोओ, तुम्हारे आंसू गिरें। पुजारी रो रहा है। और पुजारी क्या खाक रोएगा! वह अभिनय कर रहा है रोने का। पुजारी नाच रहा है, तुम बैठे देख रहे हो। तुम दर्शक हो गए हो। परमात्मा चाहता है तुम भागीदार होओ, तुम जुड़ो।\nतो मैं जो यहां तुमसे कह रहा हूं, वह है सीधे परमात्मा से प्रत्यक्ष की बात। पुजारी—पुरोहित को चोट लगेगी। फिर मैं कुछ और बातें तुमसे कह रहा हूं, जो उसने तुमसे कभी नहीं कही हैं, बल्कि तुमसे विपरीत बातें कही हैं। उसने तुम्हें सदा डराया है। और मैं कहता हूं, डरना मत, नहीं तो परमात्मा से टूट जाओगे। तुलसीदास ने कहा है: भय बिन होय न प्रीति। और मैं तुमसे कहता हूं: भय जहां है, वहां प्रीति हो ही नहीं सकती। तो तुलसीदास का माननेवाला अगर मुझसे नाराज हो जाए तो आश्चर्य तो नहीं। क्योंकि मैं तो कहता हूं, भय और प्रेम विपरीत हैं। जिससे प्रेम होता है उससे भय नहीं होता, और जिससे भय होता है उससे प्रेम नहीं होता। मैं कह रहा हूं, ईश्वर—भीरु मत बनना, ईश्वर—प्रेमी बनो। और पुराना सारा धर्म भय पर खड़ा है। भय पर खड़े करने का कारण है। आदमी का शोषण करना हो तो पहले उसे भयभीत करना जरूरी है, बिना भयभीत किए आदमी का शोषण नहीं हो सकता। पहले डरा दो उसे, घबड़ा दो उसे।\nमैं एक डाक्टर को जानता हूं; उनके घर मैं मेहमान होता था, बैठकर मैं देखता कि वह मरीजों को डरवाते। जिसको सर्दी—जुकाम हुआ है, उसको वह एकदम इस तरह बात करते जैसे निमोनिया हो गया है कि डबल निमोनिया हो गया है। मैंने यह दो—चार बार देखा। मैंने उनसे पूछा कि बात क्या है? आप मरीज को बहुत घबड़ा देते हैं! उन्होंने कहा: मरीज को घबड़ाओ मत, तो मरीज फंदे में नहीं आता। मालूम है मुझे भी सर्दी—जुकाम है, लेकिन निमोनिया की बात करो तो मरीज घबड़ाता है। हालांकि सर्दी—जुकाम है, इसलिए ठीक भी कर लेंगे जल्दी, कोई अड़चन भी नहीं है। और मरीज को अगर यह खयाल रहे कि निमोनिया ठीक किया गया है, तो वह सदा के लिए अपना हो जाता है। और इतनी जल्दी ठीक किया गया! तो दोहरे फायदे हैं! पर मैंने कहा, यह तो बात गलत है, यह तो बात अनुचित है। तुम तो धर्म—पुरोहितों जैसा काम कर रहे हो!\nमगर बहुत डाक्टर हैं जो इस तरह जीते हैं, जो तुम्हारी छोटी—सी बीमारी को खूब बड़ा करके बता देते हैं। और मजा ऐसा है कि मरीज इन्हीं डाक्टरों से प्रसन्न होता है। जो उसकी बीमारी को खूब बड़ा करके बता देते हैं, वे ही उसको बड़े डाक्टर भी मालूम होते हैं। अगर तुम समझ रहे हो कि तुम्हें निमोनिया हुआ है, और तुम गए और कोई डाक्टर कह दे: छोड़ो बकवास, सर्दी—जुकाम है, दो दिन में चला जाएगा। तुम प्रसन्न नहीं होते; तुम्हारा चित्त राजी नहीं होता; तुमको चोट लगती है। तुम इतनी बड़ी बीमारी लेकर आए——तुम कोई छोटे—मोटे आदमी हो! तुम्हें कोई छोटी—मोटी बीमारियां होती हैं! बड़े आदमियों को बड़ी बीमारियां होती हैं। तुम बड़े आदमी हो, तुम बड़ी बीमारी लेकर आए हो और यह बदतमीज कहता है कि सर्दी—जुकाम है बस, ठीक हो जाएगा, ऐसे ही ठीक हो जाएगा। जो डाक्टर मरीज से कह देता है ऐसे ही ठीक हो जाएगा, उससे मरीज प्रसन्न नहीं होते।\nमेरे गांव में एक नए डाक्टर आए। सीधे—सादे आदमी थे। उनकी डाक्टरी न चले। किसी ने मेरी उनसे पहचान करा दी। उन्होंने मुझसे पूछा कि मामला क्या है? मेरी डाक्टरी क्यों नहीं चलती? मैंने कहा कि मैं जरा आऊंगा, देखूंगा एक—दो दिन बैठकर कि बात क्या है।\nतो उनकी बैठ जाता था डिस्पेंसरी पर जाकर। जो मैंने देखा, तो मामला साफ हो गया। वह मरीजों को डरवाते न। मरीज बता रहा है बड़ी बीमारी, वह कहते: यह कुछ नहीं है, यह मिक्शचर ले लो, ठीक हो जाएगी। किसी—किसी मरीज को कह देते कि तुम्हें बीमारी ही नहीं है, दवा की कोई जरूरत नहीं है। और मरीज अपनी बीमारी की कथा कह भी न पाता और वह मिक्शचर तैयार करने लगते। मैंने उनके मरीजों से पूछा। उन्होंने कहा कि हमें यह बात जंचती नहीं। हम अभी अपनी बीमारी की पूरी बात भी नहीं कह पाए और यह सज्जन जल्दी से दवाई बनाने लगते हैं।\nकुशल डाक्टर थे, मगर कुशल राजनीतिज्ञ नहीं थे। मरीज को सिर्फ बीमारी ही थोड़े ही ठीक करवानी है, मरीज को कुछ और रस भी है——उसकी बात ध्यान से सुनी जाए, उस पर ध्यान दिया जाए। तड़प रहा है, कोई ध्यान नहीं देता। घर जाता है, कहता है सिर में दर्द, तो पत्नी कहती है, लेटे रहो, ठीक हो जाएगा। कोई ध्यान नहीं देता। कोई उसकी चारों तरफ खाट के बैठकर हाथ—पैर नहीं दबाता। कोई कहता नहीं कि अहा! ऐसा सिरदर्द कभी किसी को नहीं हुआ। कितनी मुसीबत में पड़े हो! कैसा कष्ट झेल रहे हो! हम बच्चों के लिए, पत्नी के लिए, परिवार के लिए कैसा महान हिमालय सिर पर ढो रहे हो! उसी से सिरदर्द हो रहा है——कोई उस पर ध्यान नहीं देता। और यह डाक्टर के पास आया है; यह मिक्शचर बनाने लगा, इसने मरीज की बात ही नहीं सुनी।\nहोम्योपैथी डाक्टरों का बड़ा प्रभाव का एक कारण है कि वे खूब लंबी चर्चा सुनते हैं; तुम्हारी ही नहीं, तुम्हारे पिता को भी क्या बीमारी हुई थी, उसकी भी तुमसे पूछते हैं। पिता के पिता को भी क्या हुई थी, उसकी भी तुमसे पूछते हैं। बचपन से लेकर अब तक कितनी बीमारियां हुईं, वह सब पूछ लेते हैं। मरीज को बड़ी राहत मिलती है——यह कोई आदमी है जो इतना रस ले रहा है!\nपश्चिम में मनोवैज्ञानिकों का बहुत प्रभाव है, क्योंकि वे घंटों तुम्हारी बकवास सुनते हैं; मगर इतने ध्यान से सुनते हैं जैसे तुम अमृत वचन बोल रहे हो।\nएक ही मकान में दो मनोवैज्ञानिक काम करते थे——एक बूढ़ा, एक जवान। दोनों सांझ को जब लौटते, लिफ्ट से एक ही साथ नीचे उतरते थे। जवान सदा टूटा—फूटा, हारा—थका; दिन—भर पागलों की बातचीत सुनना, मानसिक बीमारों की बातें सुनना; थक मरता। मगर बूढ़ा जैसा सुबह ताजा आता था, वैसा ही सांझ ताजा जाता था। आखिर उस युवक ने कहा: हद हो गई! मैं जवान हूं, मुझे ये मरीज मिटा डालते हैं दिन—भर में! रौंद डालते हैं बुरी तरह से! ऐसी—ऐसी बकवास मुझे सुननी पड़ती है, ऐसी फिजूल की बातें, जिनका कोई सार नहीं है; मगर सुनना पड़ता है, क्योंकि फीस उसी की मिलती है। आप थकते नहीं? वह बूढ़ा मुस्कुराया, उसने कहा: सुनता कौन है! मैं बैठा—बैठा मुस्कुराता रहता हूं, उनको लगता है कि सुन रहा हूं। सुनता कौन है, ऐसे भी मैं बहरा हूं।\nसुनो चाहे न सुनो, मगर कम से कम दिखाओ तो कि सुन रहे हो। पहले भयभीत कर दो, पहले डरा दो, शंकित कर दो। जैसे ही आदमी शंकित हुआ, आत्मवान नहीं रह जाता, उसकी श्रद्धा अपने पर कम हो जाती है। और जब किसी आदमी की अपने पर श्रद्धा कम हो जाए, तभी दूसरे पर वह श्रद्धा कर सकता है, नहीं तो नहीं कर सकता, यह खयाल रखना।\nयह पुरोहित का बुनियादी व्यवसाय सूत्र है: पहले आदमी को उसकी स्वयं की श्रद्धा से वंचित कर दो, उसे डरा दो——पापी हो, महापापी हो, जन्मों—जन्मों के कर्म तुम पर पड़े हैं, सड़ोगे नर्क में। नर्क की खूब वीभत्स तस्वीर खींचो कि कैसे सड़ाए जाओगे! कैसे गलाए जाओगे! कैसे आग में डाले जाओगे! कैसे जलते कड़ाहों में चुड़ाए जाओगे! पहले उसे खूब डरा दो, उसे ऐसा भयभीत कर दो कि वह कंपने लगे, कि उसका रोआं—रोआं खड़ा हो जाए। फिर कहो कि मैं तुम्हें बचा सकता हूं! आओ, जब तक मैं हूं, घबड़ाओ मत। डर की कोई वजह नहीं है, मैं तुम्हें बचा लूंगा, मैं बचावनहारा हूं। बस यह तरकीब है।\nमैं तुमसे कह रहा हूं, तुम पापी नहीं हो, तुम परमात्मा हो। मैं तुमसे कह रहा हूं, तुम्हारे ऊपर कोई कर्मों का बोझ नहीं है। क्योंकि तुमने जो कर्म किए वे होश में नहीं किए, उनका बोझ तुम पर हो नहीं सकता। जैसे कोई शराब पीने में गाली बक दे, उसको हम क्षमा कर देते हैं——शराब पीए था; कौन उस पर ध्यान देता है! वही आदमी बिना शराब पीए गाली दे, तो तुम बर्दाश्त न कर सकोगे। एक आदमी गाली दे रहा हो, तुम गुस्से में आने ही आने को थे, गर्दन दबाने को ही थे, कि कोई कह दे: भई, वह शराबी है, शराब पीए है। बस तुम ढीले हो जाते हो, तुम कहते हो फिर जाने दो। शराब पीए है तब इससे क्या झंझट लेनी! यह होश में ही नहीं है तो इसका उत्तरदायित्व क्या है?\nतुम होश में ही नहीं हो, तुम्हारा उत्तरदायित्व क्या है? हां, बुद्ध अगर पाप करें तो उत्तरदायी होंगे। तुम पाप करोगे, तुम्हारा क्या खाक उत्तरदायित्व है! तुम हो ही नहीं अभी; तुम्हारे भीतर बोध की किरण नहीं पैदा हुई। इसलिए तुमने जो भी किया है अब तक——पाप और पुण्य दोनों, सपने में किए गए हैं। तुम साधु बने तो सपना था, तुम चोर बने तो सपना था। मैं तुमसे कहता हूं, तुम पर कोई बोझ नहीं है अतीत का। मैं तुमसे कहता हूं, तुमने कोई पाप कभी नहीं किया है। तुम्हारा अंतरतम उज्ज्वल है, कुंवारा है, उस पर कोई कालिख की रेख नहीं लगी।\nयह अड़चन की बात है पंडित को, पुरोहित को; उसका सारा व्यवसाय समाप्त हो जाएगा। उसकी नाराजगी स्वाभाविक है। राजनेता भी परेशान है, क्योंकि मैं कहता हूं तुम्हें राजनेताओं की भी कोई आवश्यकता नहीं है। तुम्हें राजनेताओं की इसलिए आवश्यकता पड़ती है कि तुम्हें अपने पर विश्वास नहीं है। तुमने आत्मविश्वास खो दिया है। इसलिए तुम्हें किसी के कंधे का सहारा चाहिए। तुम्हें किसी के पीछे चलने की वृत्ति पड़ गई है। कोई भी हो, लेकिन तुम्हें किसी के पीछे चलना है, आगे कोई चलना चाहिए। तुम बुद्धू से बुद्धू आदमियों के पीछे चल सकते हो, मगर पीछे ही चल सकते हो। तुम्हें सदा शंका है। तुम यह नहीं मान सकते कि मैं अपनी तरह से चलकर और ठीक जगह पहुंच जाऊंगा। राजनेता भी नहीं चाहता कि तुम में आत्मविश्वास जगे। तुममें जितना आत्मविश्वास कम है, उतना ही राजनेता का बल है।\nजिस देश में जितना आत्मविश्वास बढ़ेगा, उतना ही राजनेता का बल कम हो जाएगा। जिस देश में लोग आत्मविश्वासी हो जाएंगे, अपनी बुद्धि पर भरोसा करेंगे, अपनी चेतना से जीएंगे, उस देश में राजनेताओं की क्या जरूरत रह जाएगी? हां, सरकारी नौकर होंगे, राजनेता की कोई जरूरत नहीं रह जाएगी। सरकारी नौकर ठीक हैं। उनका काम है जनता की सेवा कर देना, उसकी वे तनख्वाह पा लेते हैं। लेकिन उनको सिर पर बिठाने की कोई जरूरत नहीं है। तो जो कीमत तुम्हारे घर में रसोइए की है, उससे ज्यादा कीमत खाद्यमंत्री की नहीं होनी चाहिए। वह रसोइया है, पूरे प्रदेश का समझ लो, या कि पूरे देश का समझ लो। ठीक है, अच्छा काम मिले, अच्छा काम करे, उसे आदर मिल जाना चाहिए, पुरस्कार मिल जाना चाहिए। मगर राजनेता लोगों के सिर पर सवार रहे, इसकी कोई आवश्यकता नहीं है।\nजैसे—जैसे मनुष्य ज्यादा प्रबुद्ध होगा वैसे—वैसे राजनीति कम होती जाएगी। राजनीति के दिन गए, लद गए! भविष्य नहीं है राजनीति का कोई। और अच्छा है कि राजनीति समाप्त हो जाए दुनिया से। क्योंकि राजनीति ने दिया क्या सिवाय झगड़े, खून—खराबे, युद्धों के? लोगों को लड़ाया है; लोगों को लड़ाकर ही राजनेता जीता है। इसलिए हर लोकतंत्र में दो पार्टियां कम से कम चाहिए, ताकि वे पार्टियां लड़ें, लोगों को बांटें। और किसी भी हालत में लुटोगे तुम।\nतुम्हें पता है न उन दो बिल्लियों का जो एक बंदर से बंटवारा करने पहुंच गई थीं——बंटवारा करवाने। बंदर ने ले ली तराजू, तौलने लगा। कभी इसमें थोड़ा ज्यादा हो गया तो उसमें से थोड़ा एक कौर निकालकर उसने खा लिया, ताकि बराबर हो जाए। तब दूसरे में कम हो गया, तो उसमें थोड़ा डाला, फिर जोड़ा। धीरे—धीरे वह सारा भोजन पचा गया। बिल्लियां बैठी देखती रह गईं।\nलड़ोगे कि कोई तुम्हारे सिर पर शोषण करेगा। बुद्धिमान समाज राजनीति से मुक्त होगा, पुरोहित से भी मुक्त होगा, राजनेता से भी मुक्त होगा। संगठनबद्ध धर्म के दिन भी गए और राजनीति के भी दिन गए; और दुर्दिन थे वे। तो मेरी बातें अगर राजनेताओं और धार्मिक गुरुओं को चोट करती हों, परेशानी में डालती हों, स्वाभाविक है।\nफिर मैं तुमसे कहता हूं, तुम्हारी देह भी सुंदर है उतनी ही जितनी तुम्हारी आत्मा। मैं देह और आत्मा के बीच कोई खंड, कोई भेद, कोई द्वैत खड़ा नहीं करना चाहता। तुम्हारे सभी तथाकथित धर्म शरीर—विरोधी हैं, जीवन—विरोधी हैं। उनका नियम यह रहा है कि तुम जीवन से जितनी दुश्मनी करोगे, उतने परमात्मा के निकट जाओगे। मेरी सलाह है कि तुम जीवन में जितने डूबोगे, जितना रस लोगे, जितने रसमग्न होओगे, उतने परमात्मा के निकट आओगे। और मैं कहता हूं कि मैं ठीक हूं और वे गलत हैं। क्यों? क्योंकि यह जीवन परमात्मा का विस्तार है——उसकी ही लीला, उसका ही कृत्य।\nअगर परमात्मा जीवन—विरोधी है, तो जीवन हो ही क्यों? कभी सोचो इस छोटी—सी बात पर——अगर परमात्मा जीवन—विरोधी है, तो जीवन है ही क्यों? क्या परमात्मा की इतनी भी सामर्थ्य नहीं है कि जीवन को रोक दे। फिर कैसा सर्वशक्तिमान है? क्या इतना भी उसे पता नहीं है कि वासनाओं को तोड़ दे। बच्चे ही ऐसे पैदा करे, जिनमें वासना का बीज ही न हो। जिनमें न रस की कोई आकांक्षा हो, न स्वर का जिन्हें कोई बोध हो, न रूप का कोई खयाल हो। ऐसे बच्चे पैदा करे, जो शरीर हों ही नहीं, सिर्फ आत्मा ही आत्मा हों।\nमगर परमात्मा सुनता नहीं तुम्हारे महात्माओं की। परमात्मा बच्चे पैदा करता है देहधारी और उनके भीतर सारी जीवन की आकांक्षाएं, अभीप्साएं पैदा करता है। यह सारा विस्तार परमात्मा का है। यह उसके विपरीत नहीं है। कोई कविता कवि के विपरीत होती है? और कोई चित्र चित्रकार के विपरीत होता है? और कोई संगीत किसी संगीतज्ञ के विपरीत होता है? तो फिर चलेगा ही क्यों? अगर मुझे वीणा से विरोध है, तो मैं वीणा बजाऊं क्यों? और अगर मनुष्य को संसार से मुक्त होने की ही आकांक्षा परमात्मा की है, तो संसार बनाने की कोई जरूरत नहीं।\nनहीं, परमात्मा चाहता है संसार से गुजरो, संसार का अनुभव करो; क्योंकि अनुभव से ही बोध निखरेगा, आत्मा प्रगट होगी। यह अनुभव की पाठशाला है। इसलिए मैं कहता हूं, संसार को छोड़ना नहीं है, भागना नहीं है। शरीर से दुश्मनी नहीं साधनी है। जीवन का निषेध नहीं करना है। जीवन का अंगीकार करो। बांहें भर लो जीवन को, गलबांहें डालो जीवन को, आलिंगन करो जीवन का। जीवन उत्सव है।\nइसलिए धर्मगुरु नाराज है, क्योंकि मैं जीवन का पक्षपाती हूं। धर्मगुरु नाराज है, वह कहता फिरता है कि मैं लोगों को भ्रष्ट कर रहा हूं, क्योंकि मैं उनको जीवन की शिक्षा दे रहा हूं, इसलिए भ्रष्ट कर रहा हूं। वह कहता फिरता है कि मैं नास्तिक हूं कि चार्वाकवादी हूं, क्योंकि मैं लोगों को सुख की शिक्षा दे रहा हूं। और मैं तुमसे कहता हूं, अब तक तुम्हें दुखी रखने का आयोजन किया गया है। और तुम जितने ज्यादा दुखी हुए, दुख के कारण तुमने परमात्मा को याद किया।\nऔर खयाल रखना, जो दुख के कारण परमात्मा को याद करता है, परमात्मा को याद करता ही नहीं। क्योंकि दुख के कारण करता है, तो परमात्मा से कुछ हेतु है——मेरा दुख छीन लो! मेरा दुख हर लो! तो कुछ स्वार्थ है। यह प्रार्थना शुद्ध नहीं है। यह प्रार्थना कलुषित है।\nअगर नहीं है यह दस्ते—हविस की कमजोरी\nअगर यह तृष्णा की कमजोरी नहीं है, तो फिर प्रार्थना के बाद जो हाथ तुम फैलाते हो आकाश की तरफ, उनके लिए हम क्या कहें? किसलिए फैलाते हो?\nतो फिर हाथ क्यों फैलाते हो?\nपरमात्मा से भी कुछ मांगोगे, तो तुम्हारा परमात्मा से संबंध नहीं जुड़ेगा। कुछ मत मांगो। मांग वासना है। मांगना भिखमंगापन है। तो मैं तो कहता हूं, परमात्मा से मांगो मत, धन्यवाद दो। उसने इतना दिया है, इसके लिए धन्यवाद दो; और मत मांगो। तो मैं कहता हूं, दुख के कारण परमात्मा को याद करोगे, तो गलत होगी याद, सुख के कारण याद करो। तुम मेरा फर्क समझो। मैं एक क्रांति कर रहा हूं। दुख के कारण तुम्हारी प्रार्थना में भिखमंगापन होता है।\nतो फिर वह प्रार्थना के बाद जो तुम हाथ फैलाते हो और झोली आकाश की तरफ, उनको क्या कहें हम? तृष्णा ही है, हेतु है। और प्रेम तो अहेतुक होना चाहिए। अहेतुक प्रेम तभी हो सकता है, जब तुम जीवन का आनंद जीयो, अनुभव करो। और ऐसे कृतज्ञ हो जाओ कि किन्हीं कृतज्ञता के क्षणों में झुको और धन्यवाद दो।\nप्रार्थना धन्यवाद होनी चाहिए; तब तुमने सम्राट की तरह प्रार्थना की। मैं चाहता हूं, तुम सम्राट की तरह प्रार्थना करो, भिखमंगों की तरह नहीं। भिखमंगों से परमात्मा भी परेशान आ गया होगा। कम से कम तुम्हारी प्रार्थना में तो तुम्हारा सम्राट—भाव प्रकट हो। कम से कम प्रार्थना में तो तुम कुछ न मांगो, धन्यवाद दो, क्योंकि बहुत उसने दिया है। तो मैं तुम्हें सुख सिखाता हूं, ताकि सुख से तुम्हारी प्रार्थना उमगे। और सुख से जब प्रार्थना उठती है, तो उसमें बड़ी सुवास होती है, बड़ा सौंदर्य होता है। और तुम्हारी मांगी गई प्रार्थनाएं पूरी कहां होती हैं? फिर भी तुम मांगे चले जाते हो! तुम्हारी मांगी गई प्रार्थनाएं पूरी नहीं होतीं, मगर तुम्हारा भिखमंगापन गहरा होता जाता है।\nदुआ से कम नहीं होता है जोर तूफां का\nखुदा का हाल यह है, नाखुदा को क्या कहिए\nकौन सुनता है तुम्हारी प्रार्थनाओं को! भिखमंगों की प्रार्थनाएं न कभी सुनी गई हैं, न कभी सुनी जाएंगी।\nतुम कितनी ही प्रार्थनाएं करो, तूफान इनसे कम नहीं होते, न उनका जोर कम होता है।\nजब परमात्मा की ऐसी हालत है, तो मांझी को क्या दोष दे रहे हो!\nलेकिन तुम मांझियों को दोष देते रहते हो। तुम कहते हो: मस्जिद में पूरी नहीं हुई, तो अब मंदिर में जाएंगे। मंदिर में पूरी नहीं हुई, गुरुद्वारा जाएंगे। गुरुद्वारा में पूरी नहीं हुई, तो चलो किसी फकीर की कब्र पर जाएंगे। मगर तुम मांझी बदलते रहते हो और भिखमंगापन तुम्हारा जारी रहता है।\nमैं तुम्हें कुछ और, कोई और ही पाठ सिखा रहा हूं। इसलिए नाराज है धर्मगुरु। उसने तुम्हें जीवन—विरोधी पाठ सिखाया, मैं जीवन—स्वीकार का पाठ सिखा रहा हूं। उसने तुम्हें शरीर की दुश्मनी सिखाई, मैं शरीर से प्रेम सिखा रहा हूं। उसने तुम्हें निंदा सिखाई——यह भी गलत, वह भी गलत, सब गलत। उसने तुम्हें चारों तरफ गलतियों के बोझ से भर दिया और तुम्हें दीनऱ्हीन कर दिया।\nमैं कहता हूं, कुछ भी गलत नहीं; बोधपूर्वक जो भी करो, ठीक। बोध सही, अबोध गलत। बस सीधे से सूत्र हैं——जाग्रत होकर तुम जो भी करो, होशपूर्वक जो भी करो, ठीक है।\nउस चोर ने कहा: तो ठीक है, तुमसे मेरी बात बनी। मैं बहुत गुरुओं के पास गया, मैं जाहिर चोर हूं। जैसे गुरु प्रसिद्ध हैं, ऐसे ही मैं भी प्रसिद्ध हूं। सब गुरु मुझे जानते हैं। आज तक पकड़ा नहीं गया हूं। सम्राट भी जानता है; उसके महल से भी चोरियां मैंने की हैं, मगर पकड़ा नहीं गया हूं। अब तक मुझे कोई पकड़ नहीं पाया है। तो जब भी मैं किसी गुरु के पास गया, तो वे मुझसे यही कहते हैं——पहले चोरी छोड़ो, फिर कुछ हो सकता है। चोरी मैं छोड़ नहीं सकता। तुमसे मेरी बात बनी। तुम कहते हो चोरी छोड़ने की जरूरत ही नहीं है?\nनागार्जुन ने बड़े अदभुत शब्द कहे थे। नागार्जुन ने कहा था: तो जिन गुरुओं ने तुमसे कहा चोरी छोड़ो, वे भी चोर ही होंगे; भूतपूर्व चोर होंगे, इससे ज्यादा नहीं। नहीं तो चोरी से उनको क्या लेना—देना? मुझे चोरी से क्या लेना—देना? मैं तुमसे कहता हूं होश सम्हालो, फिर तुम्हें जो करना हो करो। मैं तुम्हें दीया देता हूं; फिर दीए के रहते भी तुम्हें दीवाल से निकलना हो, तो निकलो। मगर मैं जानता हूं, जिसके हाथ में दीया है, वह द्वार से निकलता है। मैं नहीं कहता कि दीवाल से मत निकलो।\nअंधेरे में जो आदमी है, उससे क्या कहना कि दीवाल से मत निकलो! वह तो टकराएगा ही, वह तो गिरेगा ही। उसे तो द्वार कैसे मिलेगा? दीवाल बड़ी है; चारों तरफ दीवालें ही दीवालें हैं। हमने ही खड़ी की हैं। निकल नहीं पाओगे। और जब निकलोगे नहीं, बार—बार गिरोगे। और पुजारी—पंडित चिल्ला रहे हैं कि दीवाल से टकराए कि पाप हो गया। फिर टकराए, फिर पाप हो गया! और जितने तुम घबड़ाने लगोगे, उतने ज्यादा टकराने लगोगे। उतने तुम्हारे पैर कंपने लगेंगे।\nवह चोर पंद्रह दिन बाद आया, उसने कहा: मैं हार गया, तुम जीत गए। तुम आदमी बड़े होशियार हो। तुमने खूब मुझे धोखा दिया। मैं जिंदगी—भर लोगों को धोखा देता रहा, तुमने मुझे धोखा दे दिया! आज पंद्रह दिन से कोशिश कर रहा हूं होशपूर्वक चोरी करने की, नहीं कर पाया। क्योंकि जब होश सम्हलता है, चोरी की वृत्ति ही चली जाती है; जब चोरी की वृत्ति आती है, तब होश नहीं होता।\nतुम जरा करके देखना, तुम भी करके देखना, होशपूर्वक झूठ बोलकर देखना। होश सम्हलेगा, सच ओंठों पर आ जाएगा। होश गया, झूठ बोल सकते हो। जरा होशपूर्वक कामवासना में उतरकर देखना। होश आया, और सारी वासना ठंडी पड़ जाएगी, जैसे तुषारपात हो गया! होश गया, उत्तप्त हुए। बेहोशी में ताप है, ज्वर है। होश शीतल है। होशपूर्वक कोई कामवासना में न कभी उतरा है, न उतर सकता है। इसलिए मैं तुमसे नहीं कहता कामवासना छोड़ो, मैं तुमसे कहता हूं होश सम्हालो। फिर जो छूट जाए, छूट जाए; जो न छूटे, वह ठीक है। होशपूर्वक जीवन जीने से जो बच जाए, वही पुण्य है; और जो छूट जाए, छोड़ना ही पड़े होश के कारण, वही पाप है। मगर पाप—पुण्य का मैं तुम्हें ब्योरा नहीं देता, मैं तो सिर्फ दीया तुम्हारे हाथ में देता हूं।\nयह शतपदी, सेंटीपीड जो जानवर होता है, इसके सौ पैर होते हैं। चला जा रहा था सेंटीपीड, एक चूहे ने देखा। चूहा बड़ा चौंका, उसने कहा: सुनिए जी, सौ पैर! कौन—सा पहले रखना, कौन—सा पीछे रखना, आप हिसाब कैसे रखते हो? सौ पैर मेरे हों तो मैं तो डगमगाकर वहीं गिर ही जाऊं। सौ पैर आपस में उलझ जाएं, गुत्थमगुत्था हो जाए। सौ पैर! हिसाब कैसे रखते हो कि कौन—सा पहले, फिर नंबर दो, फिर नंबर तीन, फिर नंबर चार, फिर नंबर पांच...सौ का हिसाब! गिनती में मुश्किल नहीं आती?\nसेंटीपीड ने कभी सोचा नहीं था; पैदा ही से सौ पैर थे, चलता ही रहा था। उसने कहा: भाई मेरे, तुमने एक सवाल खड़ा किया! मैंने कभी सोचा नहीं, मैंने कभी नीचे देखा भी नहीं कि कौन—सा पैर आगे, कौन—सा पहले। लेकिन अब तुमने सवाल खड़ा कर दिया, तो मैं सोचूंगा, विचारूंगा।\nसेंटीपीड सोचने लगा, विचारने लगा; वहीं लड़खड़ाकर गिर पड़ा। खुद भी घबड़ा गया कि कौन—सा पहले, कौन—सा पीछे।\nएक जीवन की सहजता है। तुम्हारे नियम, तुम्हारे कानून सारी सहजता नष्ट कर देते हैं। तैंतीस हजार नियम! कौन—सा पहले, कौन—सा पीछे? तैंतीस हजार का हिसाब रखोगे, मर ही जाओगे, दब ही जाओगे, प्राणों पर पहाड़ बैठ जाएंगे। मैं तो तुम्हें सिर्फ एक नियम देता हूं——होश। बेहोशी छोड़ो, होश सम्हालो। और ये तैंतीस हजार नियम भी बेईमानों को नहीं रोक सकते। वे कोई न कोई तरकीब निकाल लेते हैं। अंग्रेजी में एक कहावत है——कि जहां भी संकल्प है, वहीं मार्ग है। उस कहावत में थोड़ा फर्क कर लेना चाहिए। मैं कहता हूं——जहां भी कानून है, वहीं मार्ग है। तुम बनाओ कितने कानून बनाते हो, मार्ग निकाल लेगा आदमी।\nअब इतने जानवर अपने—आप रोज कहीं नहीं मरते कि पूरा देश मांसाहार करे। इतने जानवर अपने—आप! सारे देश बूचड़खानों से भरे हैं। फिर बूचड़खानों में क्या हो रहा है? फिर बूचड़खाने क्यों चल रहे हैं? मगर होटल के मालिक को इसकी फिक्र नहीं है; वह इतना—भर तख्ती लगा देता है कि यहां अपने—आप मर गए जानवरों का मांस बेचा जाता है। बस ग्राहक को फिक्र मिट गई! ग्राहक भी जानता है, दुकानदार भी जानता है। मगर वह एक छोटी—सी घटना...चील ने बड़ी क्रांति ला दी दुनिया में! पूरा एशिया मांसाहारी है उस एक चील की वजह से।\nफिर ऐसा भी है कि जो इस क्षण में ठीक है, हो सकता है दूसरे क्षण में ठीक न भी हो। इसलिए नियम जड़ हो जाते हैं। तो पुरोहित और राजनेता चिल्लाते फिरते हैं कि मैं लोगों को स्वच्छंदवादी बना रहा हूं। मैं लोगों को स्वच्छंदवादी नहीं बना रहा। और या फिर स्वच्छंदता की नई परिभाषा करनी होगी जैसी मैं करता हूं। स्वच्छंद की मैं परिभाषा करता हूं: स्वयं के छंद को उपलब्ध हो गया जो, भीतर के संगीत को उपलब्ध हो गया जो। स्वच्छंदता का अर्थ मैं उच्छृंखलता नहीं करता। स्वच्छंदता का अर्थ है——स्वयं के छंद को उपलब्ध। वही जो मैंने संगीत की बात कही। फिर उससे काव्य जन्मेगा और उससे सौंदर्य भी जन्मेगा।\nइस छंदोबद्धता का नाम धर्म है। यह जगत तो छंदोबद्ध चल रहा है; इसका छंद कहीं भी टूटा नहीं है। हम टूट गए हैं इसके छंद से; हम दूर—दूर गिर गए हैं, हम छिटक गए हैं। हमें वापिस अपने छंद को पा लेना है। और अपने छंद को पाते ही हम जगत के छंद को पा लेंगे। आत्मा को पाते ही परमात्मा मिल जाता है। भीतर का संगीत सुनाई पड़ते ही बाहर के आकाशों में व्याप्त सारा संगीत सुनाई पड़ने लगता है। फिर बाहर बाहर नहीं है, भीतर भीतर नहीं है; दोनों एक हो जाते हैं। जहां दोनों एक हो जाते हैं, वहीं जीवन आया अपने परम शिखर पर।\nउनका विरोध स्वाभाविक है। यह विरोध जारी रहेगा धर्मेश्वर, इससे दुखी मत होओ। उनके विरोध को नहीं रोका जा सकता, रोकने की जरूरत भी नहीं है। फिर उनका विरोध मेरा काम भी करेगा। उनके विरोध के कारण बहुत लोग मुझमें उत्सुक हो जाते हैं। उनके विरोध के कारण ही लोग यहां चले आते हैं।\nअभी एक मित्र कलकत्ता से आए हैं, पति—पत्नी; सिर्फ इस कारण आए हैं कि इतना विरोध सुना कि सोचा कि अपनी आंख से ही चलकर देख लेना चाहिए। न उनकी धर्म में कोई उत्सुकता थी, न कोई ध्यान में उत्सुकता थी; मगर इतना विरोध सुना, सुनते—सुनते—सुनते कान पक गए! तो उन्होंने सोचा कि एक बार अपनी तरफ से ही चलकर देख लेना चाहिए कि मामला क्या है! जिस आदमी के पीछे इतने लोग विरोध में पड़े हों, कुछ बात तो वहां होनी चाहिए। नहीं तो इतने लोग विरोध भी क्यों कर रहे हैं? यहां आकर चौंके। यहां आए, तो धीरे से ध्यान में भी उत्सुक हो गए। नाचे, गाए, विपस्सना की। यहां आए तो ऐसे डूबे कि फिर दस दिन रुक गए। और अब कह कर गए हैं कि सदा के लिए आ जाना है।\nतो विरोधी से भी कुछ नुकसान थोड़े ही होता है; सत्य का कभी कोई नुकसान नहीं होता। गए हैं वापिस, सब निपटा आने को वहां काम। कौन किस कारण आ जाएगा, कहना कठिन है। परमात्मा के रास्ते बड़े अनूठे हैं। इसलिए धर्मेश्वर, दुखी होने की कोई जरूरत नहीं है। मैं तो जो बात कर रहा हूं, वह बगावती है। इसलिए विरोध स्वाभाविक है।\nसूखे हुए कुछ दरिया होते, उजड़ा हुआ इक सहरा होता\nजंजीर पहन लेते हम अगर, दुनिया में तुम्हारी क्या होता\nकुछ लोग अगर जंजीर पहन लें——बुद्ध, महावीर, कृष्ण, क्राइस्ट, जरथुस्त्र, लाओत्सु——तो क्या हो तुम्हारी दुनिया में? सूखे हुए कुछ दरिया होते——सूखे हुए सागर होते। उजड़ा हुआ इक सहरा होता——एक उजड़ा हुआ मरुस्थल होता।\nहोता भी क्या तुम्हारी दुनिया में! इस दुनिया में रौनक क्यों है? इस दुनिया में रौनक है कुछ बगावती लोगों के कारण। विद्रोह की अग्नि कुछ लोग जलाते रहे हैं, बुझने नहीं दी। उनके कारण इस जगत में थोड़ी चमक है, दमक है, थोड़ी गरिमा है, थोड़ा गौरव है। नहीं तो बस यह मुर्दों की एक जमात है, जो किसी तरह जी लेते हैं धक्के खा—खाकर, और किसी तरह मर जाते हैं। न उनके जीने में कुछ सार, न उनके मरने में कुछ सार।\nमैं तो हूं गुमकरदाए—दिल ऐ "रविश'!\nकौन मेरा हमसफर होने लगा\nमैंने तो अपना दिल डुबाया है, मैंने तो अपने को गंवाया है।\nमैं तो एक पागल हूं, एक दीवाना, एक मतवाला, एक मदमस्त!\nकौन मेरे साथ चलेगा? थोड़े—से दीवाने ही चलेंगे, थोड़े—से पागल ही चलेंगे, थोड़े—से मस्तों की टोली ही चलेगी। यह बिलकुल स्वाभाविक है। जो मैं कह रहा हूं, यह थोड़े—से दुस्साहसी लोग ही झेल पाएंगे। शेष तो नाराज होंगे, क्योंकि शेष की दुकानों पर चोट पड़ती है!\nयहां रहजनो—रहनुमा एक थे\nतेरी राह में कौन हाइल न था\nपरमात्मा के रास्ते में लुटेरे तो बाधा डालते ही हैं, तुम जिनको पथ—प्रदर्शक मानते हो, वे भी बाधा डालते हैं।\nयहां लुटेरे और पथ—प्रदर्शक सब एक थे।\nपरमात्मा के रास्ते पर सब बाधा डालते हैं। क्योंकि लुटेरा भी नहीं चाहता कि तुम उसके रास्ते पर जाओ; तुम उसके रास्ते पर चले गए, तो तुम लुटेरे की सीमा के बाहर चले गए। और तुम्हारे पथ—प्रदर्शक भी छिपे हुए लुटेरे हैं; वे भी नहीं चाहते कि तुम उसके रास्तों पर जाओ। नहीं तो मंदिरों में कौन जाएगा? तीर्थों में कौन जाएगा? यज्ञ—हवन की मूढ़ताएं कौन करेगा, करवाएगा? यह इतना जो जाल है शोषण का फैला हुआ, यह एकदम अस्त—व्यस्त हो जाएगा। नहीं, वे कोई भी नहीं चाहते। उनकी नाराजगी स्वाभाविक है। उनकी नाराजगी से घबड़ाओ मत। उनकी नाराजगी से नाराज भी मत होना।\nयह कैसी महफिल है जिसमें साकी! लहू पियालों में बंट रहा है\nमुझे भी थोड़ी—सी तिश्नगी दे कि तोड़ दूं यह शराबखाना\nऐसी करो प्रार्थना अब परमात्मा से——\nयहां मंदिर—मस्जिद, सबकी बुनियाद में लहू है। यहां अमृत के नाम पर जहर बांटा जा रहा है। यहां धर्म के नाम पर आदमी काटे गए हैं, काटे जा रहे हैं, काटे जाते रहे हैं।\nसियाहियां बुन रही हैं रातें, तजल्लियां गढ़ रही हैं सूरज\nखुदा—औ—इबलीस की शराकत में चल रहा है यह कारखाना\nऐसा मालूम होता है कि शैतान और परमात्मा दोनों का षडयंत्र हो गया है, दोनों मिल गए हैं। उनकी शराकत में, उनकी साझेदारी में यह कारखाना चल रहा है, ऐसा मालूम होता है। क्योंकि यहां शैतान और पुरोहित में बड़ी दोस्ती है। यहां शैतान ही पुरोहितों का असली खुदा है!\nकुलाहदारों से कोई कह दे कि यह वो मंजिल है इरतिरा की\nजहां खुदा के सिफात पर भी नजर है बंदों की नाकिदाना\nकुलाहदारों से कोई कह दे कि यह है तारीख की अदालत\nखड़ी हुई है कतार बांधे यहां नबूबत भी मुजरिमाना\nजो राख के ढेर रह गए हैं, वे अब उठें गर्दे—राह बनकर\nहवा की रफ्तार कह रही है कि काफिला हो चुका रवाना\nयह तो एक छोटा—सा काफिला है दीवानों का।\nउठो, कब तक राख के ढेर बने रहोगे!\nहम तो चल पड़े। कुछ दीवाने भी हमारे साथ चल पड़े! चलो, फिक्र छोड़ो लोगों की। लोग तो कुछ—कुछ कहते रहे हैं, कहते रहेंगे। उनकी चिंता लेने वाला आदमी तो बड़ी मुश्किल में पड़ जाता है। वे तो हर चीज की निंदा करते हैं। उनके पास निंदा के सिवाय कुछ और बचा नहीं। देखने वाली आंखें नहीं हैं। और अगर थोड़ी देखने की समझ भी है, तो देखने की हिम्मत नहीं है। क्योंकि अगर वे देखेंगे, तो फिर बदलाहट करनी होगी। और बदलाहट करना कठिन सौदा है। सारी जिंदगी एक ढंग से जमा ली है, उसमें फिर फर्क लाना होगा।\nमैं अपने गांव जाता था, मेरे एक शिक्षक, जो अब बूढ़े हो गए थे, उनसे सदा मिलने जाता था। आखिरी बार जब मैं गांव गया, तो उनका लड़का मुझे मिलने आया और उसने कहा कि पिता जी ने कहा है कि राह तो मैं देखता हूं तुम्हारी कि कब तुम आओ। जब भी तुम आ जाते हो, तो मेरे हृदय में फिर से जीवन आ जाता है! मगर मैं डरता भी हूं तुमसे। और अब मैं बूढ़ा हो गया हूं और तुम्हारी बातें झेलने की क्षमता मुझमें नहीं रही। मुझे पता चला कि तुम आए हो। मेरे घर मत आना। और हालांकि मैं राह देखता हूं और रोता हूं कि तुम आते तो अच्छा होता।\nमैंने उनके बेटे को कहा कि एक बार और आऊंगा, बस एक बार, क्योंकि शायद फिर दुबारा मैं इस गांव में भी न आऊंगा। फिर तब से गया भी नहीं हूं उस गांव। उनके पास गया, मैंने कहा: आप इतने बेचैन! क्या बेचैनी है? मेरे आने से क्या भय है?\nउन्होंने कहा: भय यह है कि अब मैं मरने के करीब हूं, और तुम्हारी बातें ठीक लगती हैं। तो मेरा पूरा जीवन व्यर्थ गया! अब मुझे शांति से मर जाने दो। यह मानते हुए मर जाने दो कि मैंने जो पूजा—पाठ किया था, ठीक था। अब मैं नहीं सुनना चाहता कि मैंने जो पूजा—पाठ किया था, वह व्यर्थ गया; कि मेरी प्रार्थनाएं व्यर्थ थीं, कि मेरी आकांक्षाएं व्यर्थ थीं, कि मेरा धर्म थोथा था। डर लगता है सुनने में, क्योंकि अब मैं मौत के किनारे खड़ा हूं। अब बदलने की जिंदगी को समय भी कहां रहा?\nमैंने उनसे कहा: जिंदगी समय में बदलनी भी नहीं होती, एक क्षण में बदलती है। अभी इतने तुम जिंदा हो। और मैं तुमसे यह भी कह दूं कि अगर मैं न भी आऊं, तो कोई फर्क नहीं पड़ता। तुम्हें खुद भी पता है, बात हो ही चुकी है, इसीलिए तो डर रहे हो। यह डर क्या कह रहा है? यह यही कह रहा है कि तुम्हें खुद भी पता है कि तुमने जो भवन बनाया था, वह ताश के पत्तों का महल था। उसमें सचाई नहीं है। मैं कहूं या न कहूं, मरते वक्त मौत ही तुम्हें दिखला देगी। अच्छा तो यही है कि मौत दिखलाए, उसके पहले तुम देख लो। अभी भी समय है। कभी भी देर नहीं हुई है। अभी भी समय है। एक क्षण में क्रांति हो सकती है।\nपरमात्मा से दूर जाने में हजारों जन्म लगते हैं, पास आना एक क्षण में हो जाता है। ऐसा ही समझो कि एक आदमी पीठ करके सूरज की तरफ चल रहा है। चलता जा रहा है, दूर जा रहा है, सूरज से दूर जा रहा है, सूरज से हजारों मील चल चुका है। अगर आज हम उससे कहें कि लौट चलो सूरज की तरफ! तो वह कहेगा, अब तो बहुत मुश्किल, मैं बूढ़ा हो गया। मरने के करीब हूं। हजारों साल से चल रहा हूं। अब हजारों साल लगेंगे लौटने में।\nमैं उससे कहूंगा: नहीं, तुम सिर्फ दिशा मोड़कर खड़े हो जाओ। जिस तरफ पीठ है उस तरफ मुंह कर लो, और सूरज सामने है।\nसूरज से कोई दूर नहीं जा सकता। न कोई परमात्मा से दूर जा सकता है। हां, पीठ कर सकते हो बस। फिर हजार साल पीठ की कि दस हजार साल, कोई फर्क नहीं पड़ता। मुड़ जाओ। जिस तरफ अभी पीठ किए हो उस तरह मुंह कर लो, सन्मुख हो जाओ। सन्मुख होने का नाम सत्संग है। और जो तुम्हें सन्मुख कर दे, वही सदगुरु है।\nसदगुरु की सदा निंदा हुई है। उसके लिए हमने सदा सूली का आयोजन किया है। उसके लिए हमने जहर दिया है, गोली मारी है। यह हमारी पुरानी आदत है। इसलिए धर्मेश्वर, इससे परेशान मत होना। मेरी बात पादरी—पुरोहितों को चोट करती है, नेताओं को चोट करती है, क्योंकि मैं दो—टूक कह देता हूं, जैसी है बात वैसी ही कह देता हूं।\nमैं जो यह मूक हूं,\nव्यवहारी दुनिया में बहुत बड़ी चूक हूं।\nबचकानी दुनिया है,\nरोओ तो दूध मिले,\nअंतर की पूंजी का\nफिर कैसे सूद मिले!\nआज तो जमाना है हुक्म का, हुकूमत का,\nकैसे हुंकार बनूं, मैं तो बस हूक हूं।\nसोने के पिंजड़े में\nऊंघ रहा मिट्ठू है,\nपीठ पड़ी थप्पी पर\nझूम रहा पिट्ठू है।\nजीना ही धर्म यहां, "जी हां' ही मर्म यहां,\nकैसे प्रिय पात्र बनूं, मैं जो दो—टूक हूं।\nदो—टूक कहने से कठिनाई है; और मुझे तो कहना होगा। मैं तो वही कह सकता हूं जैसा है, उसमें रत्ती—भर भेद नहीं कर सकता। मैं तो वही कहूंगा, जो है। और तुम भी वही सुनो, जो है। और चिंता छोड़ो।\nजन्म और मृत्यु, सुख और दुख, आते हैं, चले जाते हैं; सत्य टिकता है, सत्य शाश्वत है। जीसस को सूली दे दी, इससे सत्य को थोड़े ही सूली लग गई! जीसस को सूली दे दी, इससे सत्य सिंहासन पर विराजमान हो गया! न दुखी होओ, न परेशान होओ, न नाराज होओ, न उनके साथ व्यर्थ की झंझट में पड़ो। उन्हें उनका काम करने दो, तुम अपना काम करो। अपनी शक्ति इसमें व्यय मत करना।\nमेरे संन्यासियों से मेरा निरंतर यही कहना है: व्यर्थ विवादों में मत पड़ो, व्यर्थ झगड़ों में मत पड़ो। तुम्हारी ऊर्जा झगड़े में उलझ जाएगी तो तुम्हारी हानि होगी। कहने दो लोगों को जो कहना है, तुम अपनी राह चले चलो, तुम अपना गीत गाए चलो। कोई होंगे हिम्मतवर, जो गीत को प्रेम करते हैं, वे तुम्हारे साथ हो लेंगे। कोई होंगे रस—पारखी, रसज्ञ, रसिक, वे तुम्हारे साथ हो लेंगे। बस उन थोड़े—से लोगों का साथ हो जाना काफी है।\nजीवन संघर्षों से निखरता है, उजलता है। सत्य को बड़ी कसौटियां पार करनी होती हैं। और सत्य कसौटियां पार करने में समर्थ है। झूठ कसौटियों से डरता है, सत्य तो कसौटियों को आमंत्रित करता है। इसलिए जो मुझे कहना है, वह मैं जोर से कह रहा हूं——कहै वाजिद पुकार! तुम भी अपने जीवन की गूंज को गूंजने दो। छिपना मत, छिपाना मत, उदघोषणा होने दो।\nजीसस ने कहा है: चढ़ जाओ मुंडेरों पर मकानों की और चिल्लाकर कह दो जो तुमने जाना है। वही मैं तुमसे कहता हूं: चढ़ जाओ मुंडेरों पर मकानों की और चिल्लाकर कह दो जो तुमने जाना है। कोई होंगे रसज्ञ, कोई होंगे रसिक, कोई होंगे मस्त, जिन्हें तुम्हारी आवाज खींच लेंगी, पुकार लेगी। वे तुम्हारे साथ हो लेंगे। काफिला तो चल पड़ा। अब तुम यहां—वहां की बातों में मत उलझो, किनारे की बातों में मत उलझो। बस पुकार देते रहो, हांक देते रहो; शायद किनारों में उलझे हुए कुछ लोग तुम्हारे साथ हो लेंगे।\nमगर उन पर नाराज मत होना जिनका विरोध है, उनका विरोध भी स्वाभाविक है। जराजीर्ण नए का विरोध करेगा ही। मुर्दा जीवन का विरोध करेगा ही। असत्य सत्य का विरोध करेगा ही। और जब भी सत्य की किरण उतरती है, तो सारे अंधेरे की ताकतें इकट्ठी हो जाती हैं, क्योंकि सारे अंधेरे की ताकतों का जीवन संकट में पड़ जाता है। इसलिए जो हो रहा है, ठीक हो रहा है। उसे स्वीकार करो। और ध्यान रखो, परमात्मा के बड़े अनूठे रास्ते हैं काम करने के, वह विरोध से भी अपनी बात सधवा लेता है!


साहित्य सृजन: May 2009\nप्रस्तुतकर्ता सुभाष नीरव पर 8:44 am2टिप्पणियाँ इस संदेश के लिए लिंक\n“माँ” पर बलराम अग्रवाल की चार कविताएं\n(‘माँ दिवस’ पर विशेष)\nअब सिर्फ देह नहीं रही माँ\nसिर्फ देह वह थी ही कब?\nवह सु-संस्कार थी\nऔर रहेगी आगे भी\nवह जुझारूपन थी\nसाक्षात विजय थी वह\nऔर रहेगी आगे भी।\nवह गई कहीं नहीं,\nविस्तार पा गई है पितरों जितना।\nपहले उसकी हथेलियाँ,\nछूती थीं हमें\nऔर हमारी त्वचा कराती थी आभास\nउस छुअन का,\nचूमती थीं हमें\nऔर हमारी इन्द्रियाँ महसूस करती थीं\nदैविक तृप्ति का।\nअब उसके आशीष\nबरसते रहेंगे हम पर\nसुहानी धूप और शीतल चाँदनी बनकर।\nमाँ जब नहीं थी वहाँ,\nबादल बरसाते थे पानी;\nअब वे अमृत बरसाएँगे।\nदेश के खेतों-बागों-बगीचों को\nभरा-पूरा रखेंगे खलिहानों को।\nजाती कहीं नहीं देह को छोड़कर\nविस्तार पा जाती है पितरों जितना।\nजल में कुम्भ\nकुम्भ में जल है\nअपने छोटे-से कमरे से\nकभी मैं बाहर होता हूँ\nऔर कभी भीतर\nलाख प्रयत्नों के बावजूद भी\nसमा सकूँ कमरे को\nइतना विस्तृत नहीं हो पाता\nकबीर की इस बानी को\nसिद्ध कर दिखाने वाली\nचतुर जादूगरनी निकली माँ\nवह पिता के भीतर भी रखे रही\nखरहरी खाट पर\nपूरे बदन की मालिश कर देने\nकानों में दो-दो बूँद\nसरसों का तेल डाल देने के बाद\nएक बूँद तेल\nनाभि में भी\nजरूर टपकाती थी माँ\nपूरे शरीर का केन्द्र है ये\nइसमें भी आता है\nवह कहती थी\nसाफ रहना चाहिए\nकेन्द्र को जरूर\nकई-कई बाल विशेषज्ञों पर\nचढ़ा आए नकदी\nन बंद हुआ न कम\nपरखा उसके रोने को\nपछेरुओं से परेशान है बबुआ\nसाफ रुई का एक फाहा लाओ\nघिसा हुआ थोड़ा-सा माजूफल\nनितम्बों के बीच\nपीठ को थपथपा\nबबुआ को सुला दिया माँ ने\nबच्चों से दूर रखनेवाली\nबड़ी ही सिद्ध\nवैद्य थी माँ!\nबलराम अग्रवाल का जन्म २६ नवंबर, १९५२ को उत्तर प्रदेश के जिला बुलंदशहर में हुआ था. आपने हिन्दी साहित्य में एम.ए., अनुवाद में स्नातकोत्तर डिप्लोमा, और ’समकालीन हिन्दी लघुकथा का मनोविश्लेषणात्मक अध्ययन’ विषय पर पी-एच.डी. की उपाधि प्राप्त की.\nफोन . ०११-२२३२३२४९,मो. ०९९६८०९४४३१\nप्रस्तुतकर्ता सुभाष नीरव पर 8:34 am2टिप्पणियाँ इस संदेश के लिए लिंक\nदो लघुकथाएं – सुरेश शर्मा\nपति-पत्नी में मन-मुटाव जब चरमसीमा पर जा पहुँचा तो बात तलाक तक जा पहुँची। तलाक के लिए दोनों राजी-खुशी तैयार थे। किंतु दो वर्षीय बालक पर अपना अधिकार छोड़ने को कतई तैयार नहीं थे।\n“बालक तो मेरे साथ ही रहेगा।” पति ने आदेश दिया।\n“नहीं, उसे तो मैं किसी भी हालत में नहीं छोड़ सकती।” पत्नी ने भी सख़्त रुख अपनाया।\nकाफी बहस के बाद दोनों टस से मस नहीं हो रहे थे। अंत में पति आवेश में आते हुए बोला- “ठीक है, मैं इसके लिए कोर्ट में जाऊँगा।”\n“तुम्हारी मर्जी, जाओ कोर्ट। जो बात ढकी हुई है, अच्छा है, ज़माने को भी मालूम पड़ जाए। डी एन ए टैस्ट के बारे में तो तुमने सुना ही होगा।” पत्नी ने अंतिम शस्त्र का उपयोग किया। पति इस आकस्मिक आक्रमण को सहन नहीं कर सका। ऊपर से नीचे तक कांप उठा। भयातुर स्वर में धीमे स्वर में बोला- “ठीक ह, बच्चा मेरे पास रहे या तुम्हारे, क्या फ़र्क पड़ता है।”\nउसके जाने के बाद पत्नी दु:खी होते हुए बुदबुदाई, “काश, मुझ पर नहीं तो अपने आप पर ही विश्वास किया होता।”\nरामलाल जब इस मकान में रहने आया, तभी से माँ का स्वास्थ्य खराब रहने लगा। काफी इलाज करवाने पर भी माँ की दशा में सुधार नही हो रहा था। डॉक्टरों की फीस तथा दवाइयों के खर्चों तथा बच्चों की पढ़ाई के भारी खर्चों ने उसके सीमित बजट में सेंध लगा दी थी। ऐसे में लोक-लाज के कारण लोगों की सलाह मानकर बार-बार डॉक्टर, अस्पताल, दवाइयाँ बदलते-बदलते रामलाल को आर्थिक, मानसिक और शारीरिक संकट ने हिला कर रख दिया। उसे कष्ट में देखकर रिश्तेदारों, मित्रों ने सुझाया कि तुम्हारा मकान ही अशुभ है, इसे बदल डालो। मगर एक तो वह ऑफिस के नज़दीक होने से, दूसरा बड़ा कारण कि इतने कम किराये पर नया मकान कहाँ मिलेगा, यही सोचकर कुछ समय तक वह लोगों की राय को अनसुनी करता रहा। लेकिन जब पानी सिर से ऊपर आ गया तब रामलाल ने आख़िर दूसरा मकान खोज ही लिया। दूध का जला छाछ भी फूँक-फूँक कर पीता है। पहले पंडितों की राय ली गई। जब पंडितों ने मकान शुभ-फलदायी बताया तो वह उसमें रहने आ गया।\nअभी एक माह भी नहीं हुआ था कि एक दिन माँ की तबीयत ऐसी बिगड़ी कि आख़िर वह चल बसी। अर्थी को कंधा देते समय रामलाल के दिमाग में विचार कौंधा – पंडित ने ठीक ही कहा था कि नया मकान शुभ-फलदायी रहेगा।\n6 मई 1938, इन्दौर(मध्य प्रदेश)\nकृतियाँ : छोटे लोग, शोभा, थके पाँव(सभी कहानी संग्रह)। 40 से अधिक लघुकथा संकलनों में लघुकथाएं संकलित। ‘कहानी और कहानी’ वार्षिकी, ‘समान्तर’, ‘क्षतिज’, ‘संयोग –साहित्य’ के लिए संपादकीय सहयोग। मालवा अंचल के कथाकारों की चुनिंदा लघुकथाओं पर आधारित लघुकथा संकलन “काली माटी” का संपादन।\nसम्मान : लघुकथा लेखन के लिए कई साहित्यिक संस्थाओं द्वारा सम्मानित।\nसम्पर्क : 235, क्लर्क कालोनी, इन्दौर-452011\nदूरभाष : 0731-2553260/09926080810\nप्रस्तुतकर्ता सुभाष नीरव पर 8:23 am2टिप्पणियाँ इस संदेश के लिए लिंक\nप्रस्तुतकर्ता सुभाष नीरव पर 7:54 am0टिप्पणियाँ इस संदेश के लिए लिंक


अरब के इस देश में एक दिन में 21 लोगों को दी गई सजा-ए मौत, जानिए क्या था मामला - Iraq carries out death sentences in one day report - Latest News & Updates in Hindi at India.com Hindi\nअरब के इस देश में एक दिन में 21 लोगों को दी गई सजा-ए मौत, जानिए क्या था मामला\nइराक में आतंकवाद से जुड़े मामले में दोषी करार दिए गए 21 लोगों को सोमवार को मौत की सजा दी गई.\nUpdated: November 17, 2020 9:37 AM IST\nइराक में आतंकवाद से जुड़े मामले में दोषी करार दिए गए 21 लोगों को सोमवार को मौत की सजा दी गई. किसी देश में एक दिन में इतनी बड़ी संख्या में लोगों को मौत की सजा देने का ऐसा मामला बहुत कम देखने को मिलता है. इन सभी को इराक की कुख्यात जेल नसीरियाह (Nasiriyah Prison) में दिया गया. Also Read - इराक में सैन्य अड्डे पर रॉकेट हमला, दो अमेरिकी व एक ब्रिटिश सैनिक की मौत, 12 जख्मी\nइस सभी लोगों को 2005 के आतंकवाद रोधी कानून के तहत दोषी करार दिया गया था. हालांकि यह नहीं बताया गया है कि इन लोगों ने क्या अपराध किया था. Also Read - इराक: बगदाद में अमेरिकी दूतावास को बनाया निशाना,3रॉकेट दागे\nNasiriyah जेल इराक के दही क्वार प्रांत में है. देश में यह एक मात्र जेल है जहां मौत की सजा दी जाती है. Also Read - बगदाद में अमेरिकी दूतावास के पास दागे गए रॉकेट, हताहत की कोई सूचना नहीं\nपहले इस जेल में इराक के तनाशाह रहे सद्दाम हुसैन के कार्यकाल के दौरान बागियों को मौत की सजा देने के लिए इस्तेमाल किया जाता था. वैसे 2006 में इसी जेल में सद्दाम को भी मौत की सजा दी गई. अमेरिका और उसके मित्र देशों ने 2003 में सद्दाम हुसैन को इराक की सत्ता से बेदखल कर दिया था.\n2017 में इस्लामिक आतंकी संगठन इस्लामिक स्टेट पर जीत के बाद से इराक ने अब तक बड़ी संख्या में अपने ही नागरिकों को मौत की सजा दी है.\nDeath SentencesIraqIslamic State (IS)\nPublished Date: November 17, 2020 9:36 AM IST\nUpdated Date: November 17, 2020 9:37 AM IST\nभारत के बारे में ओबामा का एक और दावा, कहा- बचपन में रामायण और महाभारत की कथाएं सुनता था


Diwali Wine Shop Close Festival list december month | Diwali Wine Shop Close: दिवाली पर बंद रहेंगे शराब के ठेके, जमा कर ले घर में स्टॉक, देखें दिसम्बर तक की लिस्ट | Hari Bhoomi\nHome > ख़बरें > देश > Diwali Wine Shop Close:...\nDiwali Wine Shop Close: दिवाली पर बंद रहेंगे शराब के ठेके, जमा कर ले घर में स्टॉक, देखें दिसम्बर तक की लिस्ट\nDiwali Wine Shop Close 1 Days: दिवाली का महापर्व आज से शुरू होने जा रहा है। इस दौरान शराब की दुकानें बड़ी दिवाली पर बंद रहेंगी।\nAnuj SindhuCreated On: 13 Nov 2020 9:10 AM GMT Last Updated On: 13 Nov 2020 9:10 AM GMT\nDiwali Wine Shop Close 1 Days: दिवाली का महापर्व आज से शुरू होने जा रहा है। इस दौरान शराब की दुकानें दिवाली बंद रहेंगे। शराब की दुकानें दिवाली, पर बंद रहेंगे। वैसे नशा करना गलत है। लेकिन कई लोग नशीली चीजें खरीदते हैं और इंजॉय करते हैं। आप भी दिवाली पर इस त्यौहार को इंजॉय कर सकते हैं।\nजब भी सरकारी छुट्टी होती है, तो शराब के ठेके बंद रहते हैं। ऐसे में महापर्व दिवाली पर भारत में सभी जगह पर सरकारी से लेकर प्राइवेट शराब की दुकानें पूरी तरह से बंद रहेंगी। ऐसे में अगर आप शराब पीने के शौकीन है, तो आप आज आप आज शुक्रवार रात 10 बजे तक शराब खरीद सकते हैं। गोवर्धन और भाई दूज पर भी शराब की दुकानें बंद हो सकती हैं।\nदिल गम में हो और ठेका भी बंद हो तो फिर क्या होगा। ऐसे में हम आपको बताने जा रहे हैं कि किस दिन ठेका बंद रहेगा। ताकि आपको अपनी खुशी और गम को सेलेब्रेट करने के लिए कोई ड्राई डे न देखना हो।\n14 नवबंर 2020 शनिवार दिवाली (Diwali)\n24 नवबंर 2020 मंगलवार गुरु तेग बहादुर बलिदान दिवस (Guru Tegh Bahadur's Martyrdom Day)\n30 नवबंर 2020 सोमवार गुरु नानक जंयती (Guru Nanak Jayanti)\nजानकारी के लिए बात दें हमारे देश में शराब पीने के भी राज्यों के हिसाब से कानून हैं।\n1.गोवा में 18 साल की उम्र से शराब पीने की अनुमति है।\n2. दिल्ली में 25 साल की उम्र से अनुमति है।\n3. सिक्किम, यूपी, कर्नाटक, हिमाचल प्रदेश, गोवा, पांडिचेरी में 18 साल से इज़्ज़ाजत है।\n4. पंजाब, मेघालय, हरियाणा, महाराष्ट्र, केंद्र शासित प्रदेश दिल्ली और चंडीगढ़ में 25 साल की उम्र तय है।\n5. महाराष्ट्र में बीयर के लिए 21 साल की उम्र है।\n6. अंडमान और निकोबार द्वीप समूह, गुजरात, लक्षद्वीप, मणिपुर, बिहार और मिज़ोरम में शराब पर पूरी तरह प्रतिबंध है।\nDiwali 2020 Wine Shop Wine Shops India News


अब एनसीपी की '50-50' डिमांड : यानी शिवसेना की जूती, उसी के सिर पर! - Swatva Samachar\nHome देश-विदेश अब एनसीपी की ’50-50′ डिमांड : यानी शिवसेना की जूती, उसी के...\nअब एनसीपी की ’50-50′ डिमांड : यानी शिवसेना की जूती, उसी के सिर पर!\nमुंबई/नयी दिल्ली : महाराष्ट्र में जो सलूक शिवसेना ने भाजपा के साथ किया, अब वही सलूक शिवसेना के साथ एनसीपी कर रही है। सरकार गठन के मसले पर एनसीपी ने शिवसेना से 50—50 का गेम खेला है। सरकार गठन के प्रयासों में इस नए सियासी फ्रंट में थर्ड पार्टी, कांग्रेस का मानना है कि देरी उनकी तरफ से नहीं हो रही। बल्कि एनसीपी चीफ शरद पवार की इच्छा है कि दोनों पार्टियों, शिवसेना और एनसीपी को ढाई-ढाई साल सीएम पद मिले। यानी शिवसेना के लिए कहा जा सकता है कि ‘मियां की जूती, मियां के सिर’ पर ही पड़ने लगी है।\nकांग्रेस ने बताई देरी की वजह\nशिवसेना ने जिस 50-50 फॉर्मूले के चलते बीजेपी से अपना 30 साल पुराना नाता तोड़ा है, उसी चक्रब्यूह के फेर में अब वह फंसती नजर आ रही है। महाराष्ट्र में शिवसेना ने 56 सीटों पर जीत दर्ज की है और एनसीपी ने 54 सीटें जीती हैं। इस लिहाज से एनसीपी के पास शिवसेना से महज दो सीटें कम हैं। यही कारण है कि एनसीपी सीएम पद को लेकर शिवसेना को उसी की नैतिकता की याद उसे दिलाने पर तुल गई है।\nअजित पवार का कांग्रेस पर आरोप\nमंगलवार सुबह एनसीपी नेता अजित पवार ने कांग्रेस पर आरोप लगाते हुए कहा कि सरकार गठन में देरी के लिए वही जिम्मेवार है। कल हमने पूरा दिन कांग्रेस के समर्थन पत्र का इंतजार किया। कांग्रेस के बिना हमारे समर्थन का कोई मतलब नहीं है। अजित पवार ने ये भी कहा कि स्थायी सरकार देने के लिए कांग्रेस को आगे आना चाहिए। पवार ने कहा कि हम कांग्रेस से बात करेंगे और राज्यपाल से ज्यादा वक्त मांगने की कोशिश करेंगे।\nएनसीपी और शिवसेना की चुप्पी\nवहीं, शिवसेना और एनसीपी के नेता लगातार सरकार बनाने के दावे तो कर रहे हैं, लेकिन 50—50 के फार्मूले पर सभी चुप हैं। कोई कुछ नहीं बोल रहा। यहां तक कि का्ंग्रेस द्वारा एनसीपी की महत्वकांक्षा को सरकार गठन में देरी का कारण बताये जाने के बाद भी न तो एनसीपी का और न ही शिवसेना का कोई नेता कुछ बोल रहा है। अब देखना है कि महाराष्ट्र में सरकार गठन का ऊंट किस करवट बैठता है। दिल्ली में कांग्रेस की अंतरिम अध्यक्ष सोेनिया गांधी के आवास पर पार्टी नेताओं की बैठक हो रही है। इस बैठक में क्या फैसला लिया जाता है अब सबकी नजर इस पर है।\nPrevious article12 नवंबर : नवादा की मुख्य ख़बरें\nNext articleअब ट्रेनों में फिर मिलेगी कुल्हड़ वाली चाय, लालू ने की थी शुरुआत\nबिहार की 40 में 39 सीटें एनडीए की झोली में, किसने...


Allahabad University (AU) Recruitment 2021 Application Link Actived for Teaching Posts @ allduniv.ac.in, Check Notifications Issued\nAllahabad University (AU) Recruitment 2021 इलाहाबाद विश्वविद्यालय में विभिन्न शैक्षणिक पदों और सहायक पुस्तकालयाध्यक्ष के पदों पर भर्ती के लिए विश्वविद्यालय के कुलसचिव की तरफ से विज्ञापन आधिकारिक वेबसाइट allduniv.ac.in पर कल 28 सितंबर 2021 को जारी किया गया। अब ऑनलाइन आवेदन लिंक को एक्टिव कर दिया गया है।\nRishi SonwalTue, 28 Sep 2021 11:21 AM (IST)\nऑनलाइन आवेदन लिंक को एक्टिव कर दिया गया है।\nनई दिल्ली, ऑनलाइन डेस्क। Allahabad University (AU) Recruitment 2021: इलाहाबाद विश्वविद्यालय में टीचिंग पदों पर भर्ती के मौकों का इंतजार कर रहे उम्मीदवारों के लिए जरूरी खबर। विश्वविद्यालय के कुलसचिव की तरफ से विभिन्न शैक्षणिक पदों और सहायक पुस्तकालयाध्यक्ष के पदों पर भर्ती के लिए कल, 28 सितंबर 2021 को आधिकारिक वेबसाइट, allduniv.ac.in पर विज्ञापन जारी किया गया। इसके बाद, ऑनलाइन आवेदन लिंक को एक्टिव कर दिया गया है। इससे पहले विश्वविद्यालय ने संक्षिप्त विज्ञापन जारी किया था। इसके अनुसार, इलाहाबाद विश्वविद्यालय द्वारा टीचिंग पदों एवं असिस्टेंट लाइब्रेरियन पदों के लिए विस्तृत आज ही जारी किया जाएगा और इसके साथ ही आवेदन की प्रक्रिया भी आज से ही शुरू हो जाएगी। विश्वविद्यालय ने सभी पदों के लिए आवेदन की आखिरी 27 अक्टूबर 2021 निर्धारित की है।\nप्रोफेसर पदों के लिए भर्ती विज्ञापन इस लिंक से देखें\nएसोशिएट प्रोफेसर पदों के लिए भर्ती विज्ञापन इस लिंक से देखें\nअसिस्टेंट प्रोफेसर पदों के लिए भर्ती विज्ञापन इस लिंक से देखें\nइस लिंक से देखें इलाहाबाद विश्वविद्यालय भर्ती 2021 संक्षिप्त विज्ञापन\nइलाहाबाद विश्वविद्यालय में शैक्षणिक पदों और सहायक पुस्तकालयाध्यक्ष के पदों के लिए आवेदन के इच्छुक उम्मीदवार विश्वविद्यालय की आधिकारिक वेबसाइट पर भर्ती सेक्शन में जाएं। इसके बाद 28 सितंबर 2021 तारीख के साथ दिये गये सम्बन्धित भर्ती (विज्ञापन संख्या Advt. No. UoA/Asst Prof/01/2021, UoA/Asso Prof/01/2021 & UoA/Prof/01/2021 और असिस्टेंट लाइब्रेरियन विज्ञापन सं. AUNT/Asst. Lib./01/2021) के लिंक पर क्लिक करें। इसके बाद नये पेज पर एक्टिव किये जाने वाले ऑनलाइन अप्लीकेशन फॉर्म के लिंक पर क्लिक करके उम्मीदवार अप्लीकेशन पेज पर पहुंच पाएंगे।\nदूसरी तरफ, इलाहाबाद विश्वविद्यालय में ग्रुप ए, ग्रुप बी और ग्रुप सी में कुल 361 नॉन-टीचिंग के पदों के लिए आवेदन की प्रक्रिया पहले से ही, 24 सितंबर 2021 से चल रही है। आवेदन के इच्छुक उम्मीदवार आधिकारिक वेबसाइट पर दिये गये ऑनलाइन अप्लीकेशन फॉर्म के माध्यम से आवेदन कर सकते हैं। आवेदन की आखिरी तारीख 23 अक्टूबर 2021 है।\n361 नॉन-टीचिंग पदों के लिए संक्षिप्त विज्ञापन इस लिंक से देखें\n361 नॉन-टीचिंग पदों के लिए यहां मिलेंगे विस्तृत विज्ञापन और ऑनलाइन आवेदन के लिंक\n# allahabad university recruitment 2021\n# au teaching posts recruitment 2021\n# allahabad university apply online


Aura reading color and their meaning every detail you need\nHome Reiki What are Aura reading and How to read anyone aura color in...\nहमारी बॉडी हमें लगातार कुछ ऐसे संकेत देती है जिसे समझकर हम ये जान सकते है की आगे क्या होने वाला है. हम सब जानते है की हमारी बॉडी 8 अलग अलग तरह की layer से बनी है और हर लेयर का अपना महत्त्व है. इनमे से एक है Auric body जो हमें अलग अलग तरह की परिस्थिति में अलग अलग कलर के जरिये मेसेज देती है. इस मेसेज को समझने के लिए हम Aura reading का सहारा लेते है. कुछ खास कैमरा जिन्हें Aura reading camera के नाम से जाना जाता है के जरिये हम बॉडी के चारो की लेयर को capture करते है.\nआपके मन में How to see and read the aura को लेकर सवाल आ रहा होगा की किस तरह औरा फील्ड को पढ़ा जाता है. इस आर्टिकल में हम how to read your aura colors के बारे में भी बात करने वाले है ताकि आप खुद के अन्दर हो रहे बदलाव को औरा के कलर के अनुसार समझ सके.\nथोड़े से अभ्यास के बाद हम खुद अपने औरा को पढ़ सकते है. ऐसा माना जाता है की हमारा स्वभाव और मूड हमारे औरा को प्रभावित करता है. ज्यादातर समय गुस्से में रहने वाले लोगो का औरा क्षेत्र लाल रंग का रहता है.\nहम जानते है की Aura energy field क्या है लेकिन क्या आपने कभी Reading aura and its meaning को समझने की कोशिश की है ? किसी भी व्यक्ति के लिए electromagnetic field जो उसके energy से related होती है उस व्यक्ति का औरा होती है.\nजिन लोगो में Psychic ability होती है वे Aura color reading कर सकते है. Aura color व्यक्ति के मूड के अनुसार change होता रहता है लेकिन हर व्यक्ति में एक कलर हमेशा रहता है. वही कलर व्यक्ति के personality को show करता है.\nWhat is aura reading and color meaning in Hindi\nआसान सी भाषा में समझे तो Aura reading हमारे बॉडी के चारो और की एक लेयर को समझना है. इसके जरिये हम healing करते है जिसे Medical science में Reiki healing के नाम से जाना जाता है. जब हम Positive optimistic person के contact में आते है तो ये हमें happy बनाता है लेकिन अगर किसी Psychic vampire के कांटेक्ट में आते है तो ये हमारी energy को drain करता है और हम खुद को feeling less, joyless feel करने लगते है.\nहर व्यक्ति के लिए एक कलर predominant होता है यानि हमेशा मिलता है जो उसकी personality को जाहिर करता है. हमारे state of mind की वजह से Colors of aura energy field change होता रहता है. औरा के बदलने की सबसे बड़ी वजहों में mood change, physical and emotional trauma or illnesses ये कुछ ऐसे factor है जो Aura energy field को affect करते है.\nक्या औरा अच्छा और बुरा हो सकता है\nबिलकुल क्यों की आपको ये बात अच्छे से मालूम होना चाहिए की ये हमारी अपनी energy है जो अच्छी और बुरी दोनों ही तरह की होती है. वैसे तो aura color अपने आप में पॉजिटिव होता है लेकिन, इसकी अलग अलग shade इसे positive and negative बनाती है.\nकई बार dark color aura energy किसी negative energy को reflect कर सकती है जो की किसी भी psychic vampire या ऐसे लोग जो अपना दुखड़ा हमारे आगे रोते रहते है उनकी वजह से औरा का कलर गहरा हो सकता है.\nमुख्य कलर की shade अलग अलग तरह के मूड को दर्शाती है जैसे की dark green कलर का औरा फील्ड हमारे jealousy को दर्शाता है जबकि वही emerald green color Aura field हमारे मूड को ऐसे वातावरण में दर्शाती है जहाँ सिर्फ प्यार भरा माहौल है.\nअगर हम किसी ऐसे व्यक्ति के आसपास होते है या रहते है जिसे हम पसंद नहीं करते है तो हमारे Aura energy color में Dark shade को महसूस किया जा सकता है.\nइन सबसे बाहर निकल कर जब हम खुद को एकांत और शांत जगह पर कुछ देर टाइम स्पेंड करते है तो हमारा औरा क्षेत्र फिर से सामान्य हो जाता है.\nअलग-अलग क्षमता वाले एक्सपर्ट aura reading को अलग तरीके से पढ़ सकते है\nहर एक्सपर्ट की अपनी क्षमता होती है जो उनके Psychic ability को represent करती है. Aura color reading भी एक तरह की psychic power है. कुछ एक्सपर्ट जो aura reader and psychic medium दोनों ही क्षमता में माहिर होते है.\nवे ना सिर्फ Aura energy color and shade को देख पाते है बल्कि textures को भी महसूस कर सकते है जो की खास तरह का संकेत होता है और उन्हें सामने वाले के बारे में और भी गहराई से समझने में मदद करता है.\nएक उदाहरण के लिए रीडिंग के दौरान उन्होंने माध्यम के औरा क्षेत्र को लाल रंग का पाया जिसमे कुछ होल थे. ये दर्शाता है की वो व्यक्ति किसी से बिछड़ गया है जिसे वो आज तक भूल नहीं पाया है. ये किसी अपने की डेथ को भी दर्शाता है जिसकी जगह अभी तक किसी ने नहीं ली है. हम किसी अपने की मौत के बाद उसकी जगह किसी को नहीं दे पाते है.\nकुछ एक्सपर्ट को Aura reading के लिए आपके फोटो की जरुरत नहीं होती है. वे सिर्फ आपसे बात करते हुए फ़ोन पर ही कुछ मिनट बाद में ही आपके औरा के बारे में बिलकुल सटीक जानकरी दे सकते है. इस तरह की Psychic ability बहुत कम लोगो में होती है इसलिए इसे god gifted psychic ability माना जाता है.\nHow does Aura reading work ?\naura energy color reading करने से पहले एक्सपर्ट लगभग 15 मिनट तक मैडिटेशन का अभ्यास करते है और इस दौरान वे Spirit guide से उस व्यक्ति के Aura energy field को दिखाने के लिए कहते है जिससे वो कुछ समय बाद ही मिलने वाले होते है. इसके बाद वो अपने क्लाइंट से मिलकर या सिर्फ फोन पर ही उसके औरा को पढ़ना शुरू कर देते है. उनके लिए ये ठीक वैसे ही है जैसे कुछ एक्सपर्ट hypnotism में सिर्फ एक कॉल पर ही आपको सम्मोहित कर सकते है.\nइसे आप आत्माओ से नहीं जोड़ सकते है क्यों की Spirit guide और कुछ नहीं हमारे ही Psychic ability guide होते है जिन्हें हम एक साकार रूप देते है. ये सिर्फ हमें हमारे अंतर से जोड़ते है और हम universe में फ़ैल रही उन खास तरंगो को catch करते है जिनसे हम मिलने वाले होते है या फिर उनका हमसे कोई connection होता है.\nAura energy को clean करने की process को cleansing कहते है जिसे हम Reiki healing and distance healing के जरिये ठीक करते है. कुछ एक्सपर्ट सिर्फ आपके आवाज के जरिये ही आपके औरा क्षेत्र की रीडिंग कर सकते है. इसके लिए आपको Psychic vibration को पकड़ना होता है. Polaroid camera भी इस तरह का काम करता है जो आपके फोटो के साथ ही अलग अलग औरा को दिखाता है.\nWhat are the benefits of Aura reading\nAura reading आपके लिए कई तरह से फायदेमंद रहती है जैसे की ये आपके आसपास की negative energy से बचने में मदद करती है जिसकी वजह से आपकी feeling, thoughts and emotion बदल जाते है. औरा रीडिंग ये समझने में मदद करती है की कही आपका औरा कमजोर तो नहीं है और कई बार हम बार बार बीमार हो जाते है या फिर दबे हुए महसूस करते है या फिर पब्लिक प्लेस पर खुद को negative feel करने लगते है तो ऐसी स्थिति में aura color reading हमें ये समझने में मदद करती है की ऐसा क्यों हो रहा है.\nहम अपने Aura energy field से दूसरो को affect कर रहे है या फिर दूसरो की energy field हमें affect कर रही है इसे भी हम साफ़ तौर पर समझ सकते है. कुछ एक्सपर्ट दावा करते है की अगर हम Aura energy healing process को daily तौर पर करना शुरू कर दे तो आसानी से negative people, thoughts से बच सकते है. अलग अलग मूड पर जो कलर में बदलाव होता है उसे बरक़रार रखा जा सकता है क्यों की हम State of mind को एक जगह पर लम्बे समय तक बनाए रख सकते है.\naura reading के लिए कहाँ जाना चाहिए ?\nअगर आप किसी बड़ी सिटी में रहते है तो इस बात के 99% चांस है की आपके ही एरिया में कोई एक्सपर्ट आपको मिल जाए. अगर आप किसी Professional expert से मिलते है तो वो आपके फोटो या फिर Phone call पर ही आपके औरा के बारे में बता सकते है. कई जगह पर Aura photography के जरिये भी रीडिंग की जाती है. अलग अलग जगह पर आपको अलग अलग जानकारी मिल सकती है.\nएक सिंपल से उपाय से आप घर पर खुद ही Aura reading कर सकते है. इसके लिए आपको एक Mirror का चुनाव करना होता है. जब आप कुछ देर गौर से देखेंगे तो पाएंगे की आपकी बॉडी के चारो तरफ एक लेयर दिखना शुरू हो चुकी है. इसके लिए आपको अपनी आँखों को थोड़ा सा बंद करना होगा जैसा की मैडिटेशन के दौरान trance state में पहुँचने पर होता है. आप चाहे तो आंखे बंद कर meditation, or in visualizations के जरिये भी कर सकते है.\nअगर आप कुछ देर हाथो को आपस में रगड़ते है तो ये आपके Aura energy layer को active करता है और आप इसे साफ तौर पर महसूस कर सकते है.\nसमय के साथ Aura color में बदलाव आना संभव है. अगर आपके energy field में बदलाव होता है तो ये आपके औरा में साफ तौर पर reflect होता है. किसी भी व्यक्ति के लिए उसके औरा का कलर हमेशा एक ही रंग का होना संभव नहीं है क्यों की हमारा state of mind अलग अलग जगह और टाइम पर अलग तरह के emotion, mood and thought को represent करता है. Aura reading and balancing आपको इसमें हेल्प कर सकती है.\nअगर आप लम्बे समय तक एक ही कलर के औरा कलर को बनाए रखने में सफल हो पाते है तो ये आपके लिए dominant aura color बन जाता है. जिन लोगो में psychic ability होती है उनका purple Aura color होता है जो उनके sensitive, introverted होने को दर्शाता है. ऐसे लोग अपने आसपास एक Strong boundaries बनाकर रखते है जिसकी वजह से बेहद कम लोग उनके साथ रह पाते है.\nये उन्हें negative energy से भी बचाता है क्यों की अंतर्मुखी होने की वजह से वे कम लोगो से मिलते जुलते है और उनसे प्रभावित होते है.\nअगर आपके Aura color की वजह से आप परेशान रह रहे है और आपको अपने औरा के कलर को बदलना है तो इसे आप Aura cleansing के जरिये बदल भी सकते है. हम अपने आदत और लाइफ स्टाइल में बदलाव कर आसानी से औरा के कलर को भी बदल सकते है.\nChakra balancing meditation, saga, smudging, reiki, chakra healing जैसे कई ऐसे मेथड है जो आपके औरा क्षेत्र को न सिर्फ negative energy से दूर रखने में मदद करते है बल्कि इसे बेहतर बना सकते है ताकि आप अपने मूड को ठीक कर सके.\nAura energy का सीधा असर आपके physical and mental health पर पड़ता है जिसकी वजह से आप खुद को happy रख सकते है. अगर आप किसी एक्सपर्ट से energy healing करवा रहे है तो आप उन्हें balance, clear, and strengthen के लिए पूछ सकते है. वो आपको Chakra healing and balancing को लेकर ज्यादा बेहतर गाइड कर सकते है.\nHow to do aura reading and balance them final thought\nहम सब जानते है की ये एक invisible energy fields है जो किसी भी living things के चारो तरफ देखी जा सकती है. आपके चारो तरफ की ये फील्ड और इसका कलर आपके personality, inclinations, and patterns के बारे में काफी कुछ बताता है इसलिए अगर आप अपने आप में कुछ ऐसे बदलाव महसूस कर रहे है जो आपकी समझ से परे है जैसे की बार बार negative रहना, सोचना, और अनचाहे लोगो में फंसे रहना तो एक बार Aura reading करवा सकते है.\nआज Online aura energy field color reading के लिए कई तरह की professional help मिल रही है जिन्हें आप कुछ पैसे खर्च कर सिर्फ Phone call पर ही सर्विस ले सकते है. जो लोग ज्यादातर समय बाहरी लोगो से मिलते रहते है और इसकी वजह से उनके अन्दर अनचाहे बदलाव आ रहे है तो उन्हें meditation, sound therapy, and chakra work के जरिये Aura cleansing करना चाहिए.\nये उन्हें ऐसी किसी भी problem से दूर रखने में मदद करेगा जो psychic energy drainer यानि अपनी सोच के जरिये दूसरो को प्रभावित करने वाले लोगो की वजह से होती है.\nPrevious articleTop5step you can take to control Sleep Deprivation or proper sleeping issue Hindi\nNext articleTop5reason Ego Defense Mechanisms can stop your spiritual growth basic guide


कठुआ केस से दहला बॉलीवुड, पूछ रहे सेलेब्रिटीज़- कहां है क़ानून, कहां है भगवान? | Hindi News: Latest News In Hindi, Breaking News In Hindi, हिंदी न्यूज - Zeehindinews.in\nजम्मू के कठुआ इलाक़े में आठ साल की बच्ची की दुष्कर्म के बाद हत्या ने पूरे देश को जहां हिलाकर रख दिया है, वहीं इस जघन्य घटना को लेकर हो रही राजनीति ने लोगों को आहत किया है। बॉलीवुड भी इससे अछूता नहीं है। ट्विटर पर इस घटना को लेकर आक्रोश भरी प्रतिक्रियाओं का जैसे सैलाब आ गया है। ख़ासकर महिला सेलेब्रिटीज़ इस घटना से गुस्से में हैं।\nसोनम कपूर ने ट्वीट में लिखा है- ”शर्मसार हूं और फ़र्ज़ी राष्ट्रवाद और धर्मवाद से घिन आती है। यक़ीन नहीं हो रहा कि मेरे देश में ये सब हो रहा है।” ट्विंकल खन्ना ने अपनी प्रतिक्रिया में लिखा है- ”मैं इस घटना को सबसे पहले एक मां के नज़रिए से देखती हूं और ये पूरी तरह ह्रदय विदारक है। एक औरत होने के नाते मैं क्रोधित हूं और एक भारतीय होने के नाते मैं शर्मिंदा हूं।”\nहाल ही में प्रधानमंत्री नरेंद्र मोदी से मुलाक़ात के लिए चर्चा में रहीं प्रियंका चोपड़ा ने ट्विटर पर लिखा, ”इस बच्ची की तरह कितने और बच्चे राजनीति और धर्म के बीच पिसकर क़ुर्बान होते रहेंगे? हमारे जागने से पहले कितने बच्चे अकल्पनीय अपराधों के शिकार होंगे? मैं शर्मसार हूं। ये त्वरित कार्रवाई का समय है। हम बच्ची और मानवता के कर्ज़दार हैं।” अनुष्का शर्मा लिखती हैं- ”बुराई का क्रूरतम चेहरा अब मासूमों को नुक़सान पहुंचा रहा है। आख़िर दुनिया को हो क्या रहा है? इन लोगों को सबसे कठोर सज़ा मिलनी चाहिए। इंसान होने के नाते हम कहां जा रहे हैं। अंदर तक हिल गयी हूं।”\nपरिणीति चोपड़ा ने सवाल उठाया है कि आख़िर इंसान दूसरे इंसान के साथ इतनी बुराई कैसे कर सकता है? ऐसे दुष्कर्म रुकते कैसे नहीं। क्या अंतर्मात्मा नहीं बची है। कोई अपराध बोध नहीं। कोई अफ़सोस नहीं। तुम ख़ुद को एक बच्ची के साथ दुष्कर्म और हत्या कैसे करने देते हो। समझ नहीं आता। वहीं, दिया मिर्ज़ा उन्नाव और कुठआ मामलों का उल्लेख करते हुए लिखती हैं- ”मेरा दिल टूट गया है और मैं गुस्से और अपमान से भरी हूं। बच्ची दर्द से गुज़री है और उन अपराधियों के हाथों मारी जा चुकी है, जिन्होंने सामूहिक रूप से हमारी अंतर्मात्मा को भी मार दिया है।” अदिति राव हैदरी लिखती हैं- ”वो लोग हैवान हैं, उन्होंने छोटी सी बच्ची को बेहोश किया, दुष्कर्म किया और मार डाला। वो हैवान हैं, धर्म की आड़ में अपराध को छिपाते हैं।’\nसोनाली बेंद्रे ने इस पर हो रही राजनीति को शर्मनाक बताया है। सोनाली ने लिखा है- ”हमें शर्मिंदा होना चाहिए कि मानवीय मसलों के बीच राजनैतिक और धार्मिक मुद्दे आ जाते हैं। शर्म आनी चाहिए कि जब इंटरनेशनल मीडिया इस जघन्य अपराध के बारे में बात करती है तो महीनों बाद हमें पता लगता है। शर्म आनी चाहिए कि एक राष्ट्र के तौर पर हम अपनी बेटियों की सुरक्षा नहीं कर सकते।” रवीना टंडन ने ऐसे दुर्दांत अपराधों पर लगाम कसने के लिए विशेष अदालतों, राजनैतिक इच्छाशक्ति, कड़े क़ानून, सख्त पुलिस जांच की आवश्यकता जताई है। रवीना ने ये भी कहा है कि जब तक आरोप साबित ना हो तब तक दोषी मत मानिए, पर एक बार आरोप साबित हो जाए तो बख्शिए मत।\nBy patel king\nमिलिंद सोमन की हल्दी सेरेमनी में पहुंची Ex गर्लफ्रेंड, सोशल मीडिया पर दुल्हन के लिए कही ये बात…


62. प्रोग्रामिंग क्या है ? – समिधा फाउंडेशन\nकिसी भी प्रोग्राम की प्रोग्रामिंग करने के लिए सर्वप्रथम प्रोग्राम के समस्त निर्देष्टीकरण को भली-भांति समझ लिया जाता है । प्रोग्राम में प्रयोग की गई सभी शर्तों का अनुपालन सही प्रकार से हो रहा है अथवा नहीं, यह भी जांच लिया जाता है । अब प्रोग्राम के सभी निर्दिष्टीकरण को जांचने-समझने के उपरान्त प्रोग्राम के शुरू से वांछित परिणाम प्राप्त होने तक के सभी निर्देशों को विधिवत क्रमबद्ध कर लिया जाता है अर्थात प्रोग्रामों की डिजाइनिंग कर ली जाती है । प्रोग्राम की डिजाइन को भली-भांति जांचकर, प्रोग्राम की कोडिंग की जाती है एवं प्रोग्राम को कम्पाइल किया जाता है । प्रोग्राम में टेस्ट डेटा इनपुट करके प्रोग्राम की जांच की जाती है कि वास्तव में सही परिणाम प्राप्त हो रहा है अथवा नहीं । यदि परिणाम सही नहीं प्राप्त होते हैं तो इसका अर्थ है कि प्रोग्राम के किसी निर्देश का क्रम गलत है अथवा निर्देश किसी स्थान पर गलत दिया गया है । यदि परिणाम सही प्राप्त होता है तो प्रोग्राम में दिए गए निर्देशों के क्रम को एकबद्ध कर लिया जाता है एवं निर्देशों के इस क्रम को कम्प्यूटर में स्थापित कर दिया जाता है । इस प्रकार प्रोग्रामिंग की सम्पूर्ण प्रक्रिया सम्पन्न होती है ।


ड्र’ग्स के’स -: अभी अभी रि’या-शो’विक की बढ़ी मु’श्किलें, बेल की सुनवाई टली!! ये रही बड़ी बजह👇 – News Bust\nड्र’ग्स के’स -: अभी अभी रि’या-शो’विक की बढ़ी मु’श्किलें, बेल की सुनवाई टली!! ये रही बड़ी बजह👇\nड्र’ग्स केस में जेल में बंद रि’या च’क्रवर्ती की मु’श्किलें ख’त्म होने का नाम नहीं ले रही हैं. रिया को ड्र’ग्स केस में 8 सितंबर को गि’रफ्तार किया गया था. फिर उन्हें 14 दिन की न्या’यिक हि’रासत में भेजा गया था. जो कि 22 सिं’तबर को ख’त्म हो रही थी. लेकिन अभी रि’या को जे’ल में ही रहना होगा. रि’या की न्या’यिक हि’रासत6अक्टूबर तक बढ़ गई है.\nरि’या की बे’ल पर आज नहीं होगी सु’नवाई\nरि’या और उनके भाई शो’विक च’क्रवर्ती ने बॉम्बे हाई कोर्ट में ज’मानत या’चिका दा’यर की थी. जिसपर बॉ’म्बे हा’ईकोर्ट में आज सु’नवाई होनी थी. लेकिन मुं’बई की भा’री बा’रिश के चलते ये सु’नवाई आज नहीं होगी. बी’ती रात से मुंबई में हो रही मू’सलाधा’र बा’रिश के चलते आ’ज बॉ’म्बे हा’ईकोर्ट बंद है.\nमा’लूम हो, रि’या च’क्रवर्ती और उनके भाई शो’विक पर ड्र’ग्स की खरीद फ’रोख्त के आ’रोप हैं. रि’या और शो’विक ने ए’नसी’बी की पू’छताछ में क’बूला था कि वे सु’शांत के लिए ड्र’ग्स का इं’तजाम किया करते थे. रि’या और शो’विक की कई ड्र’ग्स पेड्लर्स संग चैट का खु’लासा हुआ है. NCB ड्र’ग्स मा’मले में अब तक कुल 18 लोगों को गि’रफ्ता’र कर चुकी है.\nड्र’ग्स के’स में फंसे बड़े सितारे\nदूसरी तरफ, रि’या ने ए’नसीबी को पू’छताछ में बताया कि सु’शांत के उनकी जिंदगी में आने से पहले उन्होंने ड्र’ग्स ली थी. लेकिन इसके सा’इड इ’फेक्ट्स को देखने के बाद वे ड्र’ग्स से पीछे हटने लगी थीं. वहीं रि’या ने ये भी बताया कि सु’शांत के’दारनाथ की शूटिंग के वक्त ड्र’ग्स लिया करते थे. इस ड्र’ग्स का’र्टेल में अब बॉलीवुड की बड़ी हस्तियों के नाम सामने आ रहे हैं. इनमें दीपिका पादुकोण, सा’रा अ’ली खा’न, श्रद्धा कपूर, रकुल प्रीत सिंह, नम्रता शिरोडकर के नाम शामिल हैं\n← अब को’रोना से घबराने की जरू’रत नहीं है वैज्ञा’निको ने निकाला ये शा’नदार तरीका… → अलर्ट-: घर से निकलनें से पहलें जरूर पढ़ ले ये खबर, नही तो…….👇


बीवी के केरेक्टर पर नहीं था भरोसा, फिर दो दोस्तों के बिच हुआ सौदा | NewsTrack Hindi 1\nबीवी के केरेक्टर पर नहीं था भरोसा, फिर दो दोस्तों के बिच हुआ सौदा\nMay 18 2016 02:41 PM\nमध्यप्रदेश / मुरैना : कहा जाता है कि पति और पत्नी का साथ जन्मों का होता है, लेकिन एक दंपति का रिश्ता7साल भी नहीं टिक सका. इस रिश्ते का अंत इतना खौफनाक हुआ कि पत्नी को अपनी आबरू गंवानी पड़ी तो पति अपनी करतूत के चलते सलाखों के पीछे है. रिश्तों में बेवफाई के शक के चलते एक परिवार कि खुशिया तबाह हो गई. यह राज हमेशा राज ही रहता यदि महिला का एक फोन कॉल अपने भाई के पास नहीं पहुंचता.\nदरअसल, मुरैना के भिडौसा गांव के निवासी रामनिवास अपनी पत्नी पर शक करता था और इसी बात को लेकर दोनों के बीच तकरार होती रहती थी. इसी बीच 28 अप्रैल को पीड़ित महिला की बेटी को चोट लग गई थी और उसे इलाज के लिए ग्वालियर के कमलाराजा हॉस्पिटल में एडमिट कराया गया था. पीड़िता ने आरोप लगते हुए कहा कि हॉस्पिटल से निकलने के बाद उसे कोल्ड्रिंक में नशीला पदार्थ मिलकर पिलाया गया जिसके बाद वह बेहोश हो गई. जब उसे होश आया तो देखा कि वह पति के दोस्त अवधेश जाटव के घर चितबेना जिला दतिया में थी. महिला ने अवधेश से यहां लाने का कारण पूछा तो उसने बताया कि उसे उसके पति ने 72 हजार रूपए में बेच दिया है. साथ ही आरोपी पति ने इल्जाम उसके ऊपर न आये इसलिए ग्वालियर थाने में गुमशुदगी भी दर्ज करा दी थी.\nपुलिस ने जब मामले कि जांच कि तो रिश्तों को शर्मसार करने का खौफनाक मामला सामने आया. पति को अपनी पत्नी के चरित्र पर शक हुआ तो उसने एक ऐसा कदम उठा लिया, जिसके बारे में कोई सोच भी नहीं सकता. शक और पैसों की चाह ने पति को हैवान बना दिया. लालच और बदले की 'आग' में जल रहे पति ने पत्नी और5साल की बेटी को अपने ही दोस्त को बेच दिया. 72 हजार रुपए में हुए इस सौदे के बाद खरीददार महिला को बंधक बनाकर उसके साथ रेप करता रहा.\nपीड़िता को किसी तरह मौका मिला और फिर उसने अपने भाई को आपबीती सुनाई. इसके बाद पुलिस ने मोबाइल लोकेशन के आधार पर महिला को आज़ाद कराया. पीड़िता के भाई से मिली जानकारी के बाद ग्वालियर की पुरानी छावनी थाना पुलिस ने अपनी ही पत्नी को बेचने वाले पति और उसके दो साथियों को गिरफ्तार किया है. पुलिस ने पकड़े गए आरोपियों के खिलाफ मानव तस्करी, अपहरण और दुष्कर्म का मामला दर्ज कर लिया है.\nCRIME NEWS MADHYA PRADESH MADHYA PRADESH CRIME RAPE FRIEND BHIDUSA VILLAGE MORENA


क्यूट देसी टीन की अन्तर्वासना सेक्स विडियो • Free Hindi Sex Video\nमुंबई की सेक्सी इंडियन गर्ल जब अपने बी एफ के साथ रंगरलियाँ मना रही थी तो ये विडियो स्पाई कैम पर रिकॉर्ड हो गयी. इसका नाम इशिता है. इशिता ने शोर्ट ड्रेस पहन रखी है. उसके बी एफ ने उसे किस करना शुरू कर दिया और फिर उसके बूब्स मसलने लगा.\nइशिता के बड़े बूब्स और मस्त फिगर काफी हॉट है और आपकी अन्तर्वासना जाग उठेगी. इशिता के बूब्स चूसने के बाद उसके बी एफ ने उसकी चूत में ऊँगली करना शुरू कर दिया. हिंदी ऑडियो वाली ये देसी पोर्न मूवी जोरदार चुदाई भरी है और इसमें इशिता की मादक सिसकियाँ आप लोगों को खुश कर देंगी. ये फ्री सेक्स मूवी एक्सवीडियोस पर पोपुलर हुई थी.\nHD\t2534\t10:00\nHD\t9738\t08:00\nHD\t11062\t00:47\nHD\t24987\t13:00


बृहस्पति और शनि का दुर्लभ मिलन, आकाश में 21 दिसंबर को दिखेगा नजारा\nपश्चिम की ओर क्षितिज के बिल्कुल नीचे दो ग्रहों को एक दूसरे से मिलते हुए देखा जा सकता है. Photo- Pixabay\nJupiter and Saturn great conjunction: इस खगोलीय घटना में दोनों ग्रहों को देखने पर लगेगा कि वे बहुत पास हैं, लेकिन अंतरिक्ष में एक दूसरे से करोड़ों किलोमीटर दूर होंगे.\nLast Updated: December 6, 2020, 5:58 PM IST\nकोलकाता. करीब चार सौ साल बाद बृहस्पति (Jupiter) और शनि (Saturn) के बहुत करीब आने और एक चमकदार तारे की तरह दिखने का दुर्लभ नजारा आगामी 21 दिसंबर को आसमान में देखा जा सकेगा. एम पी बिड़ला तारामंडल के निदेशक देबी प्रसाद दुआरी ने एक बयान में कहा कि दोनों ग्रहों को 1623 के बाद से कभी इतने करीब नहीं देखा गया. उन्होंने कहा, ‘‘जब दो खगोलीय पिंड पृथ्वी से एक दूसरे के बहुत करीब नजर आते हैं तो इस घटनाक्रम को ‘कंजक्शन’ कहते हैं. और शनि तथा बृहस्पति के इस तरह के मिलन को 'डबल प्लेनेट' या ‘ग्रेट कंजक्शन’ कहते हैं.’’\nइसके बाद ये दोनों ग्रह 15 मार्च, 2080 को पुन: इतने करीब होंगे. दुआरी ने बताया कि 21 दिसंबर को दोनों ग्रहों के बीच की दूरी करीब 73.5 करोड़ किलोमीटर होगी. हर दिन ये दोनों एक दूसरे के थोड़े करीब आते जाएंगे. भारत में अधिकतर शहरों में सूर्यास्त के पश्चात इस घटनाक्रम का दीदार किया जा सकता है. ऑस्ट्रेलिया की मोनाश यूनिवर्सिटी में खगोलविद् माइकल ब्राउन ने कहा कि इस खगोलीय घटना को खुली आंखों से देखा जा सकता है. उन्होंने कहा कि दोनों ग्रहों को देखने पर लगेगा कि वे कितने पास हैं, लेकिन अंतरिक्ष में एक दूसरे से करोड़ों किलोमीटर दूर होंगे.\nबता दें कि बृहस्पति को सूर्य का एक चक्कर लगाने में 12 वर्ष लगते हैं, जबकि शनि को सूर्य की एक परिक्रमा पूरी करने में 30 साल का वक्त लगता है. खगोलीय लेखक एमिली लकड़वाला ने वॉशिंगटन पोस्ट से कहा कि इस घटना को ऐसे समझा जा सकता है कि एक रनिंग ट्रैक पर दो ग्रह चक्कर लगा रहे हैं और एक की स्पीड तेज है, जबकि दूसरा धीमी गति से दौड़ रहा है. इस खगोलीय घटनाक्रम में बृहस्पति, शनि को पीछे छोड़ने जा रहा है.\nएमिली ने कहा कि चूंकि हर ग्रह अपनी कक्षा में एक निश्चित कोण पर मौजूद है, इसलिए दिसंबर के आखिर में होने जा रहा, ये दुर्लभ मिलन बरसों में एकाध बार देखने को मिलता है. गर्मियों के बाद से ही बृहस्पति और शनि लगातार एक दूसरे के करीब आ रहे हैं और सूर्य के अस्त होने के बाद पश्चिमी आकाश में दो ग्रहों के दुर्लभ मिलन को देखा जा सकता है.\n21 दिसंबर के आसपास पश्चिम की ओर क्षितिज के बिल्कुल नीचे दो ग्रहों को एक दूसरे से मिलते हुए देखा जा सकता है.